pli: attanā ca pharusāya vācāya paṭivirato hoti, parañca pharusāya vācāya veramaṇiyā ca samādapeti, pharusāya vācāya veramaṇiyā ca samanuñño hoti, pharusāya vācāya veramaṇiyā ca vaṇṇaṁ bhāsati;


nikaya: an

layer: root

title_pli: Aṅguttara Nikāya 10 22. Sāmaññavagga

pli: attanā ca samphappalāpā paṭivirato hoti, parañca samphappalāpā veramaṇiyā samādapeti, samphappalāpā veramaṇiyā ca samanuñño hoti, samphappalāpā veramaṇiyā ca vaṇṇaṁ bhāsati;


pli: attanā ca anabhijjhālu hoti, parañca anabhijjhāya samādapeti, anabhijjhāya ca samanuñño hoti, anabhijjhāya ca vaṇṇaṁ bhāsati;


pli: attanā ca abyāpannacitto hoti, parañca abyāpāde samādapeti, abyāpāde ca samanuñño hoti, abyāpādassa ca vaṇṇaṁ bhāsati;


pli: attanā ca sammādiṭṭhiko hoti, parañca sammādiṭṭhiyā samādapeti, sammādiṭṭhiyā ca samanuñño hoti, sammādiṭṭhiyā ca vaṇṇaṁ bhāsati—


pli: imehi kho, bhikkhave, cattārīsāya dhammehi samannāgato yathābhataṁ nikkhitto evaṁ sagge”ti.


pli: Aṅguttara Nikāya 10


pli: 22. Sāmaññavagga


pli: “Dasahi, bhikkhave, dhammehi samannāgato khataṁ upahataṁ attānaṁ pariharati …pe…


pli: akkhataṁ anupahataṁ attānaṁ pariharati …pe…


pli: vīsatiyā, bhikkhave …pe…


pli: tiṁsāya, bhikkhave …pe…


pli: cattārīsāya, bhikkhave, dhammehi samannāgato khataṁ upahataṁ attānaṁ pariharati …pe….


pli: “Dasahi, bhikkhave, dhammehi samannāgato idhekacco kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjati …pe…


pli: idhekacco kāyassa bhedā paraṁ maraṇā sugatiṁ saggaṁ lokaṁ upapajjati.


pli: Vīsatiyā, bhikkhave …pe…


pli: cattārīsāya, bhikkhave, dhammehi samannāgato idhekacco kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjati …pe…


pli: idhekacco kāyassa bhedā paraṁ maraṇā sugatiṁ saggaṁ lokaṁ upapajjati”.


title_pli: Aṅguttara Nikāya 10.23 3. Mahāvagga

pli: Aṅguttara Nikāya 10.23


pli: 3. Mahāvagga


pli: Kāyasutta


pli: “Atthi, bhikkhave, dhammā kāyena pahātabbā, no vācāya.


pli: Atthi, bhikkhave, dhammā vācāya pahātabbā, no kāyena.


pli: Atthi, bhikkhave, dhammā neva kāyena pahātabbā no vācāya, paññāya disvā pahātabbā.


pli: Katame ca, bhikkhave, dhammā kāyena pahātabbā, no vācāya?


pli: Idha, bhikkhave, bhikkhu akusalaṁ āpanno hoti kiñci desaṁ kāyena.


pli: Tamenaṁ anuvicca viññū sabrahmacārī evamāhaṁsu:


pli: ‘āyasmā kho akusalaṁ āpanno kiñci desaṁ kāyena.


pli: Sādhu vatāyasmā kāyaduccaritaṁ pahāya kāyasucaritaṁ bhāvetū’ti.


pli: So anuvicca viññūhi sabrahmacārīhi vuccamāno kāyaduccaritaṁ pahāya kāyasucaritaṁ bhāveti.


pli: Ime vuccanti, bhikkhave, dhammā kāyena pahātabbā, no vācāya.


pli: Katame ca, bhikkhave, dhammā vācāya pahātabbā, no kāyena?


pli: Idha, bhikkhave, bhikkhu akusalaṁ āpanno hoti kiñci desaṁ vācāya.


pli: ‘āyasmā kho akusalaṁ āpanno kiñci desaṁ vācāya.


pli: Sādhu vatāyasmā vacīduccaritaṁ pahāya vacīsucaritaṁ bhāvetū’ti.


pli: So anuvicca viññūhi sabrahmacārīhi vuccamāno vacīduccaritaṁ pahāya vacīsucaritaṁ bhāveti.


pli: Ime vuccanti, bhikkhave, dhammā vācāya pahātabbā, no kāyena.


pli: Katame ca, bhikkhave, dhammā neva kāyena pahātabbā no vācāya, paññāya disvā pahātabbā?


pli: Lobho, bhikkhave, neva kāyena pahātabbo no vācāya, paññāya disvā pahātabbo.


pli: Doso, bhikkhave …pe…


pli: moho …


pli: kodho …


pli: upanāho …


pli: makkho …


pli: paḷāso …


pli: macchariyaṁ, bhikkhave, neva kāyena pahātabbaṁ no vācāya, paññāya disvā pahātabbaṁ.


pli: Pāpikā, bhikkhave, issā neva kāyena pahātabbā no vācāya, paññāya disvā pahātabbā.


pli: Katamā ca, bhikkhave, pāpikā issā?


pli: Idha, bhikkhave, ijjhati gahapatissa vā gahapatiputtassa vā dhanena vā dhaññena vā rajatena vā jātarūpena vā.


pli: Tatrāññatarassa dāsassa vā upavāsassa vā evaṁ hoti:


pli: ‘aho vatimassa gahapatissa vā gahapatiputtassa vā na ijjheyya dhanena vā dhaññena vā rajatena vā jātarūpena vā’ti.


pli: Samaṇo vā pana brāhmaṇo vā lābhī hoti cīvarapiṇḍapātasenāsanagilānapaccayabhesajjaparikkhārānaṁ.


pli: Tatrāññatarassa samaṇassa vā brāhmaṇassa vā evaṁ hoti:


pli: ‘aho vata ayamāyasmā na lābhī assa cīvarapiṇḍapātasenāsanagilānapaccayabhesajjaparikkhārānan’ti.


pli: Ayaṁ vuccati, bhikkhave, pāpikā issā.


pli: Pāpikā, bhikkhave, icchā neva kāyena pahātabbā no vācāya, paññāya disvā pahātabbā.


pli: Katamā ca, bhikkhave, pāpikā icchā?


pli: Idha, bhikkhave, ekacco assaddho samāno ‘saddhoti maṁ jāneyyun’ti icchati;


pli: dussīlo samāno ‘sīlavāti maṁ jāneyyun’ti icchati;


pli: appassuto samāno ‘bahussutoti maṁ jāneyyun’ti icchati;


pli: saṅgaṇikārāmo samāno ‘pavivittoti maṁ jāneyyun’ti icchati;


pli: kusīto samāno ‘āraddhavīriyoti maṁ jāneyyun’ti icchati;


pli: muṭṭhassati samāno ‘upaṭṭhitassatīti maṁ jāneyyun’ti icchati;


pli: asamāhito samāno ‘samāhitoti maṁ jāneyyun’ti icchati;


pli: duppañño samāno ‘paññavāti maṁ jāneyyun’ti icchati;


pli: akhīṇāsavo samāno ‘khīṇāsavoti maṁ jāneyyun’ti icchati.


pli: Ayaṁ vuccati, bhikkhave, pāpikā icchā.


pli: Ime vuccanti, bhikkhave, dhammā neva kāyena pahātabbā no vācāya, paññāya disvā pahātabbā.


pli: Tañce, bhikkhave, bhikkhuṁ lobho abhibhuyya iriyati,


pli: doso …


pli: moho …


pli: kodho …


pli: upanāho …


pli: makkho …


pli: paḷāso …


pli: macchariyaṁ …


pli: pāpikā issā …


pli: pāpikā icchā abhibhuyya iriyati.


pli: So evamassa veditabbo:


pli: ‘nāyamāyasmā tathā pajānāti yathā pajānato lobho na hoti, tathāhimaṁ āyasmantaṁ lobho abhibhuyya iriyati;


pli: nāyamāyasmā tathā pajānāti yathā pajānato doso na hoti …


pli: pāpikā icchā na hoti, tathāhimaṁ āyasmantaṁ pāpikā icchā abhibhuyya iriyatī’ti.


pli: Tañce, bhikkhave, bhikkhuṁ lobho nābhibhuyya iriyati,


pli: pāpikā icchā nābhibhuyya iriyati,


pli: so evamassa veditabbo:


pli: ‘tathā ayamāyasmā pajānāti yathā pajānato lobho na hoti, tathāhimaṁ āyasmantaṁ lobho nābhibhuyya iriyati;


pli: tathā ayamāyasmā pajānāti yathā pajānato doso na hoti …


pli: moho …


pli: kodho …


pli: upanāho …


pli: makkho …


pli: paḷāso …


pli: macchariyaṁ …


pli: pāpikā issā …


pli: pāpikā icchā na hoti, tathāhimaṁ āyasmantaṁ pāpikā icchā nābhibhuyya iriyatī’”ti.


pli: Tatiyaṁ.


pli: Aṅguttara Nikāya 10


pli: 22. Sāmaññavagga


pli: “Dasahi, bhikkhave, dhammehi samannāgato bālo veditabbo …pe…


pli: paṇḍito veditabbo …pe…


pli: vīsatiyā, bhikkhave …pe…


pli: tiṁsāya, bhikkhave …pe…


pli: cattārīsāya, bhikkhave, dhammehi samannāgato bālo veditabbo …pe…


pli: imehi kho, bhikkhave, cattārīsāya dhammehi samannāgato paṇḍito veditabbo”ti.


pli: Sāmaññavaggo dutiyo.


title_pli: Aṅguttara Nikāya 10 23. Rāgapeyyāla


pli: 23. Rāgapeyyāla


pli: “Rāgassa, bhikkhave, abhiññāya dasa dhammā bhāvetabbā.


pli: Katame dasa?


pli: Asubhasaññā, maraṇasaññā, āhāre paṭikūlasaññā, sabbaloke anabhiratasaññā, aniccasaññā, anicce dukkhasaññā, dukkhe anattasaññā, pahānasaññā, virāgasaññā, nirodhasaññā—


pli: rāgassa, bhikkhave, abhiññāya ime dasa dhammā bhāvetabbā”ti.


pli: Aniccasaññā, anattasaññā, āhāre paṭikūlasaññā, sabbaloke anabhiratasaññā, aṭṭhikasaññā, puḷavakasaññā, vinīlakasaññā, vipubbakasaññā, vicchiddakasaññā, uddhumātakasaññā—


pli: Sammādiṭṭhi, sammāsaṅkappo, sammāvācā, sammākammanto, sammāājīvo, sammāvāyāmo, sammāsati, sammāsamādhi, sammāñāṇaṁ, sammāvimutti—


title_pli: Aṅguttara Nikāya 10.24 3. Mahāvagga

pli: Aṅguttara Nikāya 10.24


pli: 3. Mahāvagga


pli: Mahācundasutta


pli: Ekaṁ samayaṁ āyasmā mahācundo cetīsu viharati sahajātiyaṁ.


pli: Tatra kho āyasmā mahācundo bhikkhū āmantesi:


pli: “āvuso bhikkhave”ti.


pli: “Āvuso”ti kho te bhikkhū āyasmato mahācundassa paccassosuṁ.


pli: Āyasmā mahācundo etadavoca:


pli: “Ñāṇavādaṁ, āvuso, bhikkhu vadamāno:


pli: ‘jānāmimaṁ dhammaṁ, passāmimaṁ dhamman’ti.


pli: Tañce, āvuso, bhikkhuṁ lobho abhibhuyya tiṭṭhati,


pli: doso …


pli: moho …


pli: kodho …


pli: upanāho …


pli: makkho …


pli: paḷāso …


pli: macchariyaṁ …


pli: pāpikā issā …


pli: pāpikā icchā abhibhuyya tiṭṭhati, so evamassa veditabbo:


pli: ‘nāyamāyasmā tathā pajānāti yathā pajānato lobho na hoti, tathāhimaṁ āyasmantaṁ lobho abhibhuyya tiṭṭhati;


pli: nāyamāyasmā tathā pajānāti yathā pajānato doso na hoti …


pli: pāpikā icchā na hoti, tathāhimaṁ āyasmantaṁ pāpikā icchā abhibhuyya tiṭṭhatī’ti.


pli: Bhāvanāvādaṁ, āvuso, bhikkhu vadamāno:


pli: ‘bhāvitakāyomhi bhāvitasīlo bhāvitacitto bhāvitapañño’ti.


pli: Ñāṇavādañca, āvuso, bhikkhu vadamāno bhāvanāvādañca:


pli: ‘jānāmimaṁ dhammaṁ, passāmimaṁ dhammaṁ, bhāvitakāyomhi bhāvitasīlo bhāvitacitto bhāvitapañño’ti.


pli: Tañce, āvuso, bhikkhuṁ lobho abhibhuyya tiṭṭhati,


pli: doso …


pli: moho …


pli: kodho …


pli: upanāho …


pli: makkho …


pli: paḷāso …


pli: macchariyaṁ …


pli: pāpikā issā …


pli: pāpikā icchā abhibhuyya tiṭṭhati, so evamassa veditabbo:


pli: ‘nāyamāyasmā tathā pajānāti yathā pajānato lobho na hoti, tathāhimaṁ āyasmantaṁ lobho abhibhuyya tiṭṭhati;


pli: nāyamāyasmā tathā pajānāti yathā pajānato doso na hoti …


pli: pāpikā icchā na hoti, tathāhimaṁ āyasmantaṁ pāpikā icchā abhibhuyya tiṭṭhatī’ti.


pli: Seyyathāpi, āvuso, puriso daliddova samāno aḍḍhavādaṁ vadeyya, adhanova samāno dhanavāvādaṁ vadeyya, abhogova samāno bhogavāvādaṁ vadeyya.


pli: So kismiñcideva dhanakaraṇīye samuppanne na sakkuṇeyya upanīhātuṁ dhanaṁ vā dhaññaṁ vā rajataṁ vā jātarūpaṁ vā.


pli: Tamenaṁ evaṁ jāneyyuṁ:


pli: ‘daliddova ayamāyasmā samāno aḍḍhavādaṁ vadeti, adhanova ayamāyasmā samāno dhanavāvādaṁ vadeti, abhogavāva ayamāyasmā samāno bhogavāvādaṁ vadeti.


pli: Taṁ kissa hetu?


pli: Tathā hi ayamāyasmā kismiñcideva dhanakaraṇīye samuppanne na sakkoti upanīhātuṁ dhanaṁ vā dhaññaṁ vā rajataṁ vā jātarūpaṁ vā’ti.


pli: Evamevaṁ kho, āvuso, ñāṇavādañca bhikkhu vadamāno bhāvanāvādañca:


pli: ‘jānāmimaṁ dhammaṁ, passāmimaṁ dhammaṁ, bhāvitakāyomhi bhāvitasīlo bhāvitacitto bhāvitapañño’ti.


pli: Tañce, āvuso, bhikkhuṁ lobho abhibhuyya tiṭṭhati,


pli: doso …


pli: moho …


pli: kodho …


pli: upanāho …


pli: makkho …


pli: paḷāso …


pli: macchariyaṁ …


pli: pāpikā issā …


pli: pāpikā icchā abhibhuyya tiṭṭhati, so evamassa veditabbo:


pli: ‘nāyamāyasmā tathā pajānāti yathā pajānato lobho na hoti, tathāhimaṁ āyasmantaṁ lobho abhibhuyya tiṭṭhati;


pli: nāyamāyasmā tathā pajānāti yathā pajānato doso na hoti …


pli: pāpikā icchā na hoti, tathāhimaṁ āyasmantaṁ pāpikā icchā abhibhuyya tiṭṭhatī’ti.


pli: Ñāṇavādaṁ, āvuso, bhikkhu vadamāno:


pli: ‘jānāmimaṁ dhammaṁ, passāmimaṁ dhamman’ti.


pli: Tañce, āvuso, bhikkhuṁ lobho nābhibhuyya tiṭṭhati,


pli: pāpikā icchā nābhibhuyya tiṭṭhati, so evamassa veditabbo:


pli: ‘ayamāyasmā tathā pajānāti yathā pajānato lobho na hoti, tathāhimaṁ āyasmantaṁ lobho nābhibhuyya tiṭṭhati;


pli: tathā ayamāyasmā pajānāti yathā pajānato doso na hoti …


pli: moho …


pli: kodho …


pli: upanāho …


pli: makkho …


pli: paḷāso …


pli: macchariyaṁ …


pli: pāpikā issā …


pli: pāpikā icchā na hoti, tathāhimaṁ āyasmantaṁ pāpikā icchā nābhibhuyya tiṭṭhatī’ti.


pli: Bhāvanāvādaṁ, āvuso, bhikkhu vadamāno:


pli: ‘bhāvitakāyomhi bhāvitasīlo bhāvitacitto bhāvitapañño’ti.


pli: doso …


pli: ‘tathā ayamāyasmā pajānāti yathā pajānato lobho na hoti, tathāhimaṁ āyasmantaṁ lobho nābhibhuyya tiṭṭhati;


pli: Ñāṇavādañca, āvuso, bhikkhu vadamāno bhāvanāvādañca:


pli: ‘jānāmimaṁ dhammaṁ, passāmimaṁ dhammaṁ, bhāvitakāyomhi bhāvitasīlo bhāvitacitto bhāvitapañño’ti.


pli: Tañce, āvuso, bhikkhuṁ lobho nābhibhuyya tiṭṭhati,


pli: pāpikā icchā nābhibhuyya tiṭṭhati, so evamassa veditabbo:


pli: tathā ayamāyasmā pajānāti yathā pajānato doso na hoti …


pli: moho …


pli: kodho …


pli: upanāho …


pli: makkho …


pli: paḷāso …


pli: macchariyaṁ …


pli: pāpikā issā …


pli: pāpikā icchā na hoti, tathāhimaṁ āyasmantaṁ pāpikā icchā nābhibhuyya tiṭṭhatī’ti.


pli: Seyyathāpi, āvuso, puriso aḍḍhova samāno aḍḍhavādaṁ vadeyya, dhanavāva samāno dhanavāvādaṁ vadeyya, bhogavāva samāno bhogavāvādaṁ vadeyya.


pli: So kismiñcideva dhanakaraṇīye samuppanne sakkuṇeyya upanīhātuṁ dhanaṁ vā dhaññaṁ vā rajataṁ vā jātarūpaṁ vā.


pli: Tamenaṁ evaṁ jāneyyuṁ:


pli: ‘aḍḍhova ayamāyasmā samāno aḍḍhavādaṁ vadeti, dhanavāva ayamāyasmā samāno dhanavāvādaṁ vadeti, bhogavāva ayamāyasmā samāno bhogavāvādaṁ vadeti.


pli: Taṁ kissa hetu?


pli: Tathā hi ayamāyasmā kismiñcideva dhanakaraṇīye samuppanne sakkoti upanīhātuṁ dhanaṁ vā dhaññaṁ vā rajataṁ vā jātarūpaṁ vā’ti.


pli: Evamevaṁ kho, āvuso, ñāṇavādañca bhikkhu vadamāno bhāvanāvādañca:


pli: ‘jānāmimaṁ dhammaṁ, passāmimaṁ dhammaṁ, bhāvitakāyomhi bhāvitasīlo bhāvitacitto bhāvitapañño’ti.


pli: Tañce, āvuso, bhikkhuṁ lobho nābhibhuyya tiṭṭhati,


pli: doso …


pli: moho …


pli: kodho …


pli: upanāho …


pli: makkho …


pli: paḷāso …


pli: macchariyaṁ …


pli: pāpikā issā …


pli: pāpikā icchā nābhibhuyya tiṭṭhati, so evamassa veditabbo:


pli: ‘tathā ayamāyasmā pajānāti yathā pajānato lobho na hoti, tathāhimaṁ āyasmantaṁ lobho nābhibhuyya tiṭṭhati;


pli: tathā ayamāyasmā pajānāti yathā pajānato doso na hoti …


pli: pāpikā icchā na hoti, tathāhimaṁ āyasmantaṁ pāpikā icchā nābhibhuyya tiṭṭhatī’”ti.


pli: Catutthaṁ.


pli: Aṅguttara Nikāya 10


pli: 23. Rāgapeyyāla


pli: “Rāgassa, bhikkhave, pariññāya …pe…


pli: parikkhayāya …


pli: pahānāya …


pli: khayāya …


pli: vayāya …


pli: virāgāya …


pli: nirodhāya …


pli: (…) cāgāya …


pli: paṭinissaggāya …pe…


pli: ime dasa dhammā bhāvetabbā”.


title_pli: Aṅguttara Nikāya 10.25 3. Mahāvagga

pli: Aṅguttara Nikāya 10.25


pli: 3. Mahāvagga


pli: Kasiṇasutta


pli: “Dasayimāni, bhikkhave, kasiṇāyatanāni.


pli: Katamāni dasa?


pli: Pathavīkasiṇameko sañjānāti uddhaṁ adho tiriyaṁ advayaṁ appamāṇaṁ;


pli: āpokasiṇameko sañjānāti …pe…


pli: tejokasiṇameko sañjānāti …


pli: vāyokasiṇameko sañjānāti …


pli: nīlakasiṇameko sañjānāti …


pli: pītakasiṇameko sañjānāti …


pli: lohitakasiṇameko sañjānāti …


pli: odātakasiṇameko sañjānāti …


pli: ākāsakasiṇameko sañjānāti …


pli: viññāṇakasiṇameko sañjānāti uddhaṁ adho tiriyaṁ advayaṁ appamāṇaṁ.


pli: Imāni kho, bhikkhave, dasa kasiṇāyatanānī”ti.


pli: Pañcamaṁ.


title_pli: Aṅguttara Nikāya 10.26 3. Mahāvagga

pli: Aṅguttara Nikāya 10.26


pli: 3. Mahāvagga


pli: Kāḷīsutta


pli: Ekaṁ samayaṁ āyasmā mahākaccāno avantīsu viharati kuraraghare pavatte pabbate.


pli: Atha kho kāḷī upāsikā kuraragharikā yenāyasmā mahākaccāno tenupasaṅkami; upasaṅkamitvā āyasmantaṁ mahākaccānaṁ abhivādetvā ekamantaṁ nisīdi. Ekamantaṁ nisinnā kho kāḷī upāsikā kuraragharikā āyasmantaṁ mahākaccānaṁ etadavoca:


pli: “vuttamidaṁ, bhante, bhagavatā kumāripañhesu:


pli: ‘Atthassa pattiṁ hadayassa santiṁ,


pli: Jetvāna senaṁ piyasātarūpaṁ;


pli: Ekohaṁ jhāyaṁ sukhamanubodhiṁ,


pli: Tasmā janena na karomi sakkhiṁ;


pli: Sakkhī na sampajjati kenaci me’ti.


pli: Imassa kho, bhante, bhagavatā saṅkhittena bhāsitassa kathaṁ vitthārena attho daṭṭhabbo”ti?


pli: “Pathavīkasiṇasamāpattiparamā kho, bhagini, eke samaṇabrāhmaṇā ‘attho’ti abhinibbattesuṁ.


pli: Yāvatā kho, bhagini, pathavīkasiṇasamāpattiparamatā, tadabhiññāsi bhagavā.


pli: Tadabhiññāya bhagavā assādamaddasa ādīnavamaddasa nissaraṇamaddasa maggāmaggañāṇadassanamaddasa.


pli: Tassa assādadassanahetu ādīnavadassanahetu nissaraṇadassanahetu maggāmaggañāṇadassanahetu atthassa patti hadayassa santi viditā hoti.


pli: Āpokasiṇasamāpattiparamā kho, bhagini …pe…


pli: tejokasiṇasamāpattiparamā kho, bhagini …


pli: vāyokasiṇasamāpattiparamā kho, bhagini …


pli: nīlakasiṇasamāpattiparamā kho, bhagini …


pli: pītakasiṇasamāpattiparamā kho, bhagini …


pli: lohitakasiṇasamāpattiparamā kho, bhagini …


pli: odātakasiṇasamāpattiparamā kho, bhagini …


pli: ākāsakasiṇasamāpattiparamā kho, bhagini …


pli: viññāṇakasiṇasamāpattiparamā kho, bhagini, eke samaṇabrāhmaṇā ‘attho’ti abhinibbattesuṁ.


pli: Yāvatā kho, bhagini, viññāṇakasiṇasamāpattiparamatā, tadabhiññāsi bhagavā.


pli: Tadabhiññāya bhagavā assādamaddasa … ādīnavamaddasa … nissaraṇamaddasa … maggāmaggañāṇadassanamaddasa …


pli: tassa assādadassanahetu ādīnavadassanahetu nissaraṇadassanahetu maggāmaggañāṇadassanahetu atthassa patti hadayassa santi viditā hoti.


pli: Iti kho, bhagini, yaṁ taṁ vuttaṁ bhagavatā kumāripañhesu:


pli: ‘Atthassa pattiṁ hadayassa santiṁ,


pli: Jetvāna senaṁ piyasātarūpaṁ;


pli: Ekohaṁ jhāyaṁ sukhamanubodhiṁ,


pli: Tasmā janena na karomi sakkhiṁ;


pli: Sakkhī na sampajjati kenaci me’ti.


pli: Imassa kho, bhagini, bhagavatā saṅkhittena bhāsitassa evaṁ vitthārena attho daṭṭhabbo”ti.


pli: Chaṭṭhaṁ.


pli: Aṅguttara Nikāya 10


pli: 23. Rāgapeyyāla


pli: “Dosassa …pe…


pli: mohassa …


pli: kodhassa …


pli: upanāhassa …


pli: makkhassa …


pli: paḷāsassa …


pli: issāya …


pli: macchariyassa …


pli: māyāya …


pli: sāṭheyyassa …


pli: thambhassa …


pli: sārambhassa …


pli: mānassa …


pli: atimānassa …


pli: madassa …


pli: pamādassa pariññāya …pe…


pli: parikkhayāya …


pli: pahānāya …


pli: khayāya …


pli: vayāya …


pli: virāgāya …


pli: nirodhāya …


pli: (…) cāgāya …


pli: paṭinissaggāya …pe…


pli: ime dasa dhammā bhāvetabbā”ti.


pli: Rāgapeyyālaṁ niṭṭhitaṁ.


pli: Pañcamo paṇṇāsako samatto.


pli: Dasakanipātapāḷi niṭṭhitā.


title_pli: Aṅguttara Nikāya 10.27 3. Mahāvagga

pli: Aṅguttara Nikāya 10.27


pli: 3. Mahāvagga


pli: Paṭhamamahāpañhāsutta


pli: Ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Atha kho sambahulā bhikkhū pubbaṇhasamayaṁ nivāsetvā pattacīvaramādāya sāvatthiṁ piṇḍāya pavisiṁsu.


pli: Atha kho tesaṁ bhikkhūnaṁ etadahosi:


pli: “atippago kho tāva sāvatthiyaṁ piṇḍāya carituṁ;


pli: yannūna mayaṁ yena aññatitthiyānaṁ paribbājakānaṁ ārāmo tenupasaṅkameyyāmā”ti.


pli: Atha kho te bhikkhū yena aññatitthiyānaṁ paribbājakānaṁ ārāmo tenupasaṅkamiṁsu; upasaṅkamitvā tehi aññatitthiyehi paribbājakehi saddhiṁ sammodiṁsu.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdiṁsu. Ekamantaṁ nisinne kho te bhikkhū te aññatitthiyā paribbājakā etadavocuṁ:


pli: “Samaṇo, āvuso, gotamo sāvakānaṁ evaṁ dhammaṁ deseti:


pli: ‘etha tumhe, bhikkhave, sabbaṁ dhammaṁ abhijānātha, sabbaṁ dhammaṁ abhiññāya viharathā’ti;


pli: mayampi kho, āvuso, sāvakānaṁ evaṁ dhammaṁ desema:


pli: ‘etha tumhe, āvuso, sabbaṁ dhammaṁ abhijānātha, sabbaṁ dhammaṁ abhiññāya viharathā’ti.


pli: Idha no, āvuso, ko viseso ko adhippayāso kiṁ nānākaraṇaṁ samaṇassa vā gotamassa amhākaṁ vā, yadidaṁ dhammadesanāya vā dhammadesanaṁ anusāsaniyā vā anusāsanin”ti?


pli: Atha kho te bhikkhū tesaṁ aññatitthiyānaṁ paribbājakānaṁ bhāsitaṁ neva abhinandiṁsu nappaṭikkosiṁsu.


pli: Anabhinanditvā appaṭikkositvā uṭṭhāyāsanā pakkamiṁsu:


pli: “bhagavato santike etassa bhāsitassa atthaṁ ājānissāmā”ti.


pli: Atha kho te bhikkhū sāvatthiyaṁ piṇḍāya caritvā pacchābhattaṁ piṇḍapātapaṭikkantā yena bhagavā tenupasaṅkamiṁsu; upasaṅkamitvā bhagavantaṁ abhivādetvā ekamantaṁ nisīdiṁsu. Ekamantaṁ nisinnā kho te bhikkhū bhagavantaṁ etadavocuṁ:


pli: “Idha mayaṁ, bhante, pubbaṇhasamayaṁ nivāsetvā pattacīvaramādāya sāvatthiṁ piṇḍāya pavisimhā.


pli: Tesaṁ no, bhante, amhākaṁ etadahosi:


pli: ‘atippago kho tāva sāvatthiyaṁ piṇḍāya carituṁ;


pli: yannūna mayaṁ yena aññatitthiyānaṁ paribbājakānaṁ ārāmo tenupasaṅkameyyāmā’ti.


pli: Atha kho mayaṁ, bhante, yena aññatitthiyānaṁ paribbājakānaṁ ārāmo tenupasaṅkamimhā; upasaṅkamitvā tehi aññatitthiyehi paribbājakehi saddhiṁ sammodimhā.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdimhā. Ekamantaṁ nisinne kho, bhante, aññatitthiyā paribbājakā amhe etadavocuṁ:


pli: ‘Samaṇo, āvuso, gotamo sāvakānaṁ evaṁ dhammaṁ deseti—


pli: etha tumhe, bhikkhave, sabbaṁ dhammaṁ abhijānātha, sabbaṁ dhammaṁ abhiññāya viharathāti;


pli: mayampi kho, āvuso, sāvakānaṁ evaṁ dhammaṁ desema—


pli: etha tumhe, āvuso, sabbaṁ dhammaṁ abhijānātha, sabbaṁ dhammaṁ abhiññāya viharathāti.


pli: Idha no, āvuso, ko viseso ko adhippayāso kiṁ nānākaraṇaṁ samaṇassa vā gotamassa amhākaṁ vā, yadidaṁ dhammadesanāya vā dhammadesanaṁ anusāsaniyā vā anusāsanin’ti?


pli: Atha kho mayaṁ, bhante, tesaṁ aññatitthiyānaṁ paribbājakānaṁ bhāsitaṁ neva abhinandimhā nappaṭikkosimhā.


pli: Anabhinanditvā appaṭikkositvā uṭṭhāyāsanā pakkamimhā:


pli: ‘bhagavato santike etassa bhāsitassa atthaṁ ājānissāmā’”ti.


pli: “Evaṁvādino, bhikkhave, aññatitthiyā paribbājakā evamassu vacanīyā:


pli: ‘eko, āvuso, pañho eko uddeso ekaṁ veyyākaraṇaṁ, dve pañhā dve uddesā dve veyyākaraṇāni, tayo pañhā tayo uddesā tīṇi veyyākaraṇāni, cattāro pañhā cattāro uddesā cattāri veyyākaraṇāni, pañca pañhā pañcuddesā pañca veyyākaraṇāni, cha pañhā cha uddesā cha veyyākaraṇāni, satta pañhā sattuddesā satta veyyākaraṇāni, aṭṭha pañhā aṭṭhuddesā aṭṭha veyyākaraṇāni, nava pañhā navuddesā nava veyyākaraṇāni, dasa pañhā dasuddesā dasa veyyākaraṇānī’ti.


pli: Evaṁ puṭṭhā, bhikkhave, aññatitthiyā paribbājakā na ceva sampāyissanti, uttari ca vighātaṁ āpajjissanti.


pli: Taṁ kissa hetu?


pli: Yathā taṁ, bhikkhave, avisayasmiṁ.


pli: Nāhaṁ taṁ, bhikkhave, passāmi sadevake loke samārake sabrahmake sassamaṇabrāhmaṇiyā pajāya sadevamanussāya yo imesaṁ pañhānaṁ veyyākaraṇena cittaṁ ārādheyya, aññatra tathāgatena vā tathāgatasāvakena vā ito vā pana sutvā.


pli: ‘Eko pañho eko uddeso ekaṁ veyyākaraṇan’ti,


pli: iti kho panetaṁ vuttaṁ. Kiñcetaṁ paṭicca vuttaṁ?


pli: Ekadhamme, bhikkhave, bhikkhu sammā nibbindamāno sammā virajjamāno sammā vimuccamāno sammā pariyantadassāvī sammadatthaṁ abhisamecca diṭṭheva dhamme dukkhassantakaro hoti.


pli: Katamasmiṁ ekadhamme?


pli: ‘Sabbe sattā āhāraṭṭhitikā’—


pli: imasmiṁ kho, bhikkhave, ekadhamme bhikkhu sammā nibbindamāno sammā virajjamāno sammā vimuccamāno sammā pariyantadassāvī sammadatthaṁ abhisamecca diṭṭheva dhamme dukkhassantakaro hoti.


pli: iti yaṁ taṁ vuttaṁ idametaṁ paṭicca vuttaṁ.


pli: ‘Dve pañhā dve uddesā dve veyyākaraṇānī’ti, iti kho panetaṁ vuttaṁ.


pli: Kiñcetaṁ paṭicca vuttaṁ?


pli: Dvīsu, bhikkhave, dhammesu bhikkhu sammā nibbindamāno sammā virajjamāno sammā vimuccamāno sammā pariyantadassāvī sammadatthaṁ abhisamecca diṭṭheva dhamme dukkhassantakaro hoti.


pli: Katamesu dvīsu?


pli: Nāme ca rūpe ca—


pli: imesu kho, bhikkhave, dvīsu dhammesu bhikkhu sammā nibbindamāno sammā virajjamāno sammā vimuccamāno sammā pariyantadassāvī sammadatthaṁ abhisamecca diṭṭheva dhamme dukkhassantakaro hoti.


pli: ‘Dve pañhā dve uddesā dve veyyākaraṇānī’ti, iti yaṁ taṁ vuttaṁ idametaṁ paṭicca vuttaṁ.


pli: ‘Tayo pañhā tayo uddesā tīṇi veyyākaraṇānī’ti, iti kho panetaṁ vuttaṁ.


pli: Tīsu, bhikkhave, dhammesu bhikkhu sammā nibbindamāno sammā virajjamāno sammā vimuccamāno sammā pariyantadassāvī sammadatthaṁ abhisamecca diṭṭheva dhamme dukkhassantakaro hoti.


pli: Katamesu tīsu?


pli: Tīsu vedanāsu—


pli: imesu kho, bhikkhave, tīsu dhammesu bhikkhu sammā nibbindamāno sammā virajjamāno sammā vimuccamāno sammā pariyantadassāvī sammadatthaṁ abhisamecca diṭṭheva dhamme dukkhassantakaro hoti.


pli: ‘Tayo pañhā tayo uddesā tīṇi veyyākaraṇānī’ti, iti yaṁ taṁ vuttaṁ idametaṁ paṭicca vuttaṁ.


pli: ‘Cattāro pañhā cattāro uddesā cattāri veyyākaraṇānī’ti, iti kho panetaṁ vuttaṁ.


pli: Catūsu, bhikkhave, dhammesu bhikkhu sammā nibbindamāno sammā virajjamāno sammā vimuccamāno sammā pariyantadassāvī sammadatthaṁ abhisamecca diṭṭheva dhamme dukkhassantakaro hoti.


pli: Katamesu catūsu?


pli: Catūsu āhāresu—


pli: imesu kho, bhikkhave, catūsu dhammesu bhikkhu sammā nibbindamāno sammā virajjamāno sammā vimuccamāno sammā pariyantadassāvī sammadatthaṁ abhisamecca diṭṭheva dhamme dukkhassantakaro hoti.


pli: ‘Cattāro pañhā cattāro uddesā cattāri veyyākaraṇānī’ti, iti yaṁ taṁ vuttaṁ idametaṁ paṭicca vuttaṁ.


pli: ‘Pañca pañhā pañcuddesā pañca veyyākaraṇānī’ti, iti kho panetaṁ vuttaṁ.


pli: Kiñcetaṁ paṭicca vuttaṁ?


pli: Pañcasu, bhikkhave, dhammesu bhikkhu sammā nibbindamāno sammā virajjamāno sammā vimuccamāno sammā pariyantadassāvī sammadatthaṁ abhisamecca diṭṭheva dhamme dukkhassantakaro hoti.


pli: Katamesu pañcasu?


pli: Pañcasu upādānakkhandhesu—


pli: imesu kho, bhikkhave, pañcasu dhammesu bhikkhu sammā nibbindamāno sammā virajjamāno sammā vimuccamāno sammā pariyantadassāvī sammadatthaṁ abhisamecca diṭṭheva dhamme dukkhassantakaro hoti.


pli: ‘Pañca pañhā pañcuddesā pañca veyyākaraṇānī’ti, iti yaṁ taṁ vuttaṁ idametaṁ paṭicca vuttaṁ.


pli: ‘Cha pañhā cha uddesā cha veyyākaraṇānī’ti, iti kho panetaṁ vuttaṁ.


pli: Chasu, bhikkhave, dhammesu bhikkhu sammā nibbindamāno sammā virajjamāno sammā vimuccamāno sammā pariyantadassāvī sammadatthaṁ abhisamecca diṭṭheva dhamme dukkhassantakaro hoti.


pli: Katamesu chasu?


pli: Chasu ajjhattikesu āyatanesu—


pli: imesu kho, bhikkhave, chasu dhammesu bhikkhu sammā nibbindamāno sammā virajjamāno sammā vimuccamāno sammā pariyantadassāvī sammadatthaṁ abhisamecca diṭṭheva dhamme dukkhassantakaro hoti.


pli: ‘Cha pañhā cha uddesā cha veyyākaraṇānī’ti, iti yaṁ taṁ vuttaṁ idametaṁ paṭicca vuttaṁ.


pli: ‘Satta pañhā sattuddesā satta veyyākaraṇānī’ti, iti kho panetaṁ vuttaṁ.


pli: Sattasu, bhikkhave, dhammesu bhikkhu sammā nibbindamāno sammā virajjamāno sammā vimuccamāno sammā pariyantadassāvī sammadatthaṁ abhisamecca diṭṭheva dhamme dukkhassantakaro hoti.


pli: Katamesu sattasu?


pli: Sattasu viññāṇaṭṭhitīsu—


pli: imesu kho, bhikkhave, sattasu dhammesu bhikkhu sammā nibbindamāno sammā virajjamāno sammā vimuccamāno sammā pariyantadassāvī sammadatthaṁ abhisamecca diṭṭheva dhamme dukkhassantakaro hoti.


pli: ‘Satta pañhā sattuddesā satta veyyākaraṇānī’ti, iti yaṁ taṁ vuttaṁ idametaṁ paṭicca vuttaṁ.


pli: ‘Aṭṭha pañhā aṭṭhuddesā aṭṭha veyyākaraṇānī’ti, iti kho panetaṁ vuttaṁ.


pli: Kiñcetaṁ paṭicca vuttaṁ?


pli: Aṭṭhasu, bhikkhave, dhammesu bhikkhu sammā nibbindamāno sammā virajjamāno sammā vimuccamāno sammā pariyantadassāvī sammadatthaṁ abhisamecca diṭṭheva dhamme dukkhassantakaro hoti.


pli: Katamesu aṭṭhasu?


pli: Aṭṭhasu lokadhammesu—


pli: imesu kho, bhikkhave, aṭṭhasu dhammesu bhikkhu sammā nibbindamāno …pe… dukkhassantakaro hoti.


pli: ‘Aṭṭha pañhā aṭṭhuddesā aṭṭha veyyākaraṇānī’ti, iti yaṁ taṁ vuttaṁ idametaṁ paṭicca vuttaṁ.


pli: ‘Nava pañhā navuddesā nava veyyākaraṇānī’ti, iti kho panetaṁ vuttaṁ.


pli: Navasu, bhikkhave, dhammesu bhikkhu sammā nibbindamāno sammā virajjamāno sammā vimuccamāno sammā pariyantadassāvī sammadatthaṁ abhisamecca diṭṭheva dhamme dukkhassantakaro hoti.


pli: Katamesu navasu?


pli: Navasu sattāvāsesu—


pli: imesu kho, bhikkhave, navasu dhammesu bhikkhu sammā nibbindamāno sammā virajjamāno sammā vimuccamāno sammā pariyantadassāvī sammadatthaṁ abhisamecca diṭṭheva dhamme dukkhassantakaro hoti.


pli: ‘Nava pañhā navuddesā nava veyyākaraṇānī’ti, iti yaṁ taṁ vuttaṁ idametaṁ paṭicca vuttaṁ.


pli: ‘Dasa pañhā dasuddesā dasa veyyākaraṇānī’ti,


pli: iti kho panetaṁ vuttaṁ. Kiñcetaṁ paṭicca vuttaṁ?


pli: Dasasu, bhikkhave, dhammesu bhikkhu sammā nibbindamāno sammā virajjamāno sammā vimuccamāno sammā pariyantadassāvī sammadatthaṁ abhisamecca diṭṭheva dhamme dukkhassantakaro hoti.


pli: Katamesu dasasu?


pli: Dasasu akusalesu kammapathesu—


pli: imesu kho, bhikkhave, dasasu dhammesu bhikkhu sammā nibbindamāno sammā virajjamāno sammā vimuccamāno sammā pariyantadassāvī sammadatthaṁ abhisamecca diṭṭheva dhamme dukkhassantakaro hoti.


pli: iti yaṁ taṁ vuttaṁ idametaṁ paṭicca vuttan”ti.


pli: Sattamaṁ.


title_pli: Aṅguttara Nikāya 10.28 3. Mahāvagga

pli: Aṅguttara Nikāya 10.28


pli: 3. Mahāvagga


pli: Dutiyamahāpañhāsutta


pli: Ekaṁ samayaṁ bhagavā kajaṅgalāyaṁ viharati veḷuvane.


pli: Atha kho sambahulā kajaṅgalakā upāsakā yena kajaṅgalikā bhikkhunī tenupasaṅkamiṁsu; upasaṅkamitvā kajaṅgalikaṁ bhikkhuniṁ abhivādetvā ekamantaṁ nisīdiṁsu. Ekamantaṁ nisinnā kho kajaṅgalakā upāsakā kajaṅgalikaṁ bhikkhuniṁ etadavocuṁ:


pli: “Vuttamidaṁ, ayye, bhagavatā mahāpañhesu:


pli: ‘eko pañho eko uddeso ekaṁ veyyākaraṇaṁ, dve pañhā dve uddesā dve veyyākaraṇāni, tayo pañhā tayo uddesā tīṇi veyyākaraṇāni, cattāro pañhā cattāro uddesā cattāri veyyākaraṇāni, pañca pañhā pañcuddesā pañca veyyākaraṇāni, cha pañhā cha uddesā cha veyyākaraṇāni, satta pañhā sattuddesā satta veyyākaraṇāni, aṭṭha pañhā aṭṭhuddesā aṭṭha veyyākaraṇāni, nava pañhā navuddesā nava veyyākaraṇāni, dasa pañhā dasuddesā dasa veyyākaraṇānī’ti.


pli: Imassa nu kho, ayye, bhagavatā saṅkhittena bhāsitassa kathaṁ vitthārena attho daṭṭhabbo”ti?


pli: “Na kho panetaṁ, āvuso, bhagavato sammukhā sutaṁ sammukhā paṭiggahitaṁ, napi manobhāvanīyānaṁ bhikkhūnaṁ sammukhā sutaṁ sammukhā paṭiggahitaṁ;


pli: api ca yathā mettha khāyati


pli: taṁ suṇātha, sādhukaṁ manasi karotha, bhāsissāmī”ti.


pli: “Evaṁ, ayye”ti, kho kajaṅgalakā upāsakā kajaṅgalikāya bhikkhuniyā paccassosuṁ.


pli: Kajaṅgalikā bhikkhunī etadavoca:


pli: “‘Eko pañho eko uddeso ekaṁ veyyākaraṇan’ti, iti kho panetaṁ vuttaṁ bhagavatā.


pli: Kiñcetaṁ paṭicca vuttaṁ?


pli: Ekadhamme, āvuso, bhikkhu sammā nibbindamāno sammā virajjamāno sammā vimuccamāno sammā pariyantadassāvī sammadatthaṁ abhisamecca diṭṭheva dhamme dukkhassantakaro hoti.


pli: Katamasmiṁ ekadhamme?


pli: Sabbe sattā āhāraṭṭhitikā—


pli: imasmiṁ kho, āvuso, ekadhamme bhikkhu sammā nibbindamāno sammā virajjamāno sammā vimuccamāno sammā pariyantadassāvī sammadatthaṁ abhisamecca diṭṭheva dhamme dukkhassantakaro hoti.


pli: ‘Eko pañho eko uddeso ekaṁ veyyākaraṇan’ti, iti yaṁ taṁ vuttaṁ bhagavatā idametaṁ paṭicca vuttaṁ.


pli: ‘Dve pañhā dve uddesā dve veyyākaraṇānī’ti iti, kho panetaṁ vuttaṁ bhagavatā.


pli: Dvīsu, āvuso, dhammesu bhikkhu sammā nibbindamāno sammā virajjamāno sammā vimuccamāno sammā pariyantadassāvī sammadatthaṁ abhisamecca diṭṭheva dhamme dukkhassantakaro hoti.


pli: Katamesu dvīsu?


pli: Nāme ca rūpe ca …pe…


pli: katamesu tīsu?


pli: Tīsu vedanāsu—


pli: imesu kho, āvuso, tīsu dhammesu bhikkhu sammā nibbindamāno sammā virajjamāno sammā vimuccamāno sammā pariyantadassāvī sammadatthaṁ abhisamecca diṭṭheva dhamme dukkhassantakaro hoti.


pli: ‘Tayo pañhā tayo uddesā tīṇi veyyākaraṇānī’ti, iti yaṁ taṁ vuttaṁ bhagavatā idametaṁ paṭicca vuttaṁ.


pli: ‘Cattāro pañhā cattāro uddesā cattāri veyyākaraṇānī’ti, iti kho panetaṁ vuttaṁ bhagavatā.


pli: Catūsu, āvuso, dhammesu bhikkhu sammā subhāvitacitto sammā pariyantadassāvī sammadatthaṁ abhisamecca diṭṭheva dhamme dukkhassantakaro hoti.


pli: Katamesu catūsu?


pli: Catūsu satipaṭṭhānesu—


pli: imesu kho, āvuso, catūsu dhammesu bhikkhu sammā subhāvitacitto sammā pariyantadassāvī sammadatthaṁ abhisamecca diṭṭheva dhamme dukkhassantakaro hoti.


pli: ‘Cattāro pañhā cattāro uddesā cattāri veyyākaraṇānī’ti, iti yaṁ taṁ vuttaṁ bhagavatā idametaṁ paṭicca vuttaṁ.


pli: ‘Pañca pañhā pañcuddesā pañca veyyākaraṇānī’ti, iti kho panetaṁ vuttaṁ bhagavatā.


pli: Kiñcetaṁ paṭicca vuttaṁ?


pli: Pañcasu, āvuso, dhammesu bhikkhu sammā subhāvitacitto sammā pariyantadassāvī sammadatthaṁ abhisamecca diṭṭheva dhamme dukkhassantakaro hoti.


pli: Katamesu pañcasu?


pli: Pañcasu indriyesu …pe…


pli: katamesu chasu?


pli: Chasu nissaraṇīyāsu dhātūsu …pe…


pli: katamesu sattasu?


pli: Sattasu bojjhaṅgesu …pe…


pli: katamesu aṭṭhasu?


pli: Aṭṭhasu ariyaaṭṭhaṅgikamaggesu—


pli: imesu kho, āvuso, aṭṭhasu dhammesu bhikkhu sammā subhāvitacitto sammā pariyantadassāvī sammadatthaṁ abhisamecca diṭṭheva dhamme dukkhassantakaro hoti.


pli: ‘Aṭṭha pañhā aṭṭhuddesā aṭṭha veyyākaraṇānī’ti, iti yaṁ taṁ vuttaṁ bhagavatā idametaṁ paṭicca vuttaṁ.


pli: ‘Nava pañhā navuddesā nava veyyākaraṇānī’ti, iti kho panetaṁ vuttaṁ bhagavatā.


pli: Navasu, āvuso, dhammesu bhikkhu sammā nibbindamāno sammā virajjamāno sammā vimuccamāno sammā pariyantadassāvī sammadatthaṁ abhisamecca diṭṭheva dhamme dukkhassantakaro hoti.


pli: Katamesu navasu?


pli: Navasu sattāvāsesu—


pli: imesu kho, āvuso, navasu dhammesu bhikkhu sammā nibbindamāno sammā virajjamāno sammā vimuccamāno sammā pariyantadassāvī sammadatthaṁ abhisamecca diṭṭheva dhamme dukkhassantakaro hoti.


pli: ‘Nava pañhā navuddesā nava veyyākaraṇānī’ti, iti yaṁ taṁ vuttaṁ bhagavatā idametaṁ paṭicca vuttaṁ.


pli: ‘Dasa pañhā dasuddesā dasa veyyākaraṇānī’ti, iti kho panetaṁ vuttaṁ bhagavatā.


pli: Kiñcetaṁ paṭicca vuttaṁ?


pli: Dasasu, āvuso, dhammesu bhikkhu sammā subhāvitacitto sammā pariyantadassāvī sammadatthaṁ abhisamecca diṭṭheva dhamme dukkhassantakaro hoti.


pli: Katamesu dasasu?


pli: Dasasu kusalesu kammapathesu—


pli: imesu kho, āvuso, dasasu dhammesu bhikkhu sammā subhāvitacitto sammā pariyantadassāvī sammadatthaṁ abhisamecca diṭṭheva dhamme dukkhassantakaro hoti.


pli: ‘Dasa pañhā dasuddesā dasa veyyākaraṇānī’ti, iti yaṁ taṁ vuttaṁ bhagavatā idametaṁ paṭicca vuttaṁ.


pli: Iti kho, āvuso, yaṁ taṁ vuttaṁ bhagavatā saṅkhittena bhāsitāsu mahāpañhāsu:


pli: ‘eko pañho eko uddeso ekaṁ veyyākaraṇaṁ …pe…


pli: dasa pañhā dasuddesā dasa veyyākaraṇānī’ti, imassa kho ahaṁ, āvuso, bhagavatā saṅkhittena bhāsitassa evaṁ vitthārena atthaṁ ājānāmi.


pli: Ākaṅkhamānā ca pana tumhe, āvuso, bhagavantaññeva upasaṅkamitvā etamatthaṁ paṭipuccheyyātha.


pli: Yathā vo bhagavā byākaroti tathā naṁ dhāreyyāthā”ti.


pli: “Evaṁ, ayye”ti kho kajaṅgalakā upāsakā kajaṅgalikāya kho bhikkhuniyā bhāsitaṁ abhinanditvā anumoditvā uṭṭhāyāsanā kajaṅgalikaṁ bhikkhuniṁ abhivādetvā padakkhiṇaṁ katvā yena bhagavā tenupasaṅkamiṁsu; upasaṅkamitvā bhagavantaṁ abhivādetvā ekamantaṁ nisīdiṁsu.


pli: Ekamantaṁ nisinnā kho kajaṅgalakā upāsakā yāvatako ahosi kajaṅgalikāya bhikkhuniyā saddhiṁ kathāsallāpo, taṁ sabbaṁ bhagavato ārocesuṁ.


pli: “Sādhu sādhu, gahapatayo.


pli: Paṇḍitā, gahapatayo, kajaṅgalikā bhikkhunī. Mahāpaññā, gahapatayo, kajaṅgalikā bhikkhunī.


pli: Mañcepi tumhe, gahapatayo, upasaṅkamitvā etamatthaṁ paṭipuccheyyātha, ahampi cetaṁ evamevaṁ byākareyyaṁ yathā taṁ kajaṅgalikāya bhikkhuniyā byākataṁ.


pli: Eso ceva tassa attho. Evañca naṁ dhāreyyāthā”ti.


pli: Aṭṭhamaṁ.


title_pli: Aṅguttara Nikāya 10.29 3. Mahāvagga

pli: Aṅguttara Nikāya 10.29


pli: 3. Mahāvagga


pli: Paṭhamakosalasutta


pli: “Yāvatā, bhikkhave, kāsikosalā, yāvatā rañño pasenadissa kosalassa vijitaṁ, rājā tattha pasenadi kosalo aggamakkhāyati.


pli: Raññopi kho, bhikkhave, pasenadissa kosalassa attheva aññathattaṁ atthi vipariṇāmo.


pli: Evaṁ passaṁ, bhikkhave, sutavā ariyasāvako tasmimpi nibbindati.


pli: Tasmiṁ nibbindanto agge virajjati, pageva hīnasmiṁ.


pli: Yāvatā, bhikkhave, candimasūriyā pariharanti disā bhanti virocamānā, tāva sahassadhā loko.


pli: Tasmiṁ sahassadhā loke sahassaṁ candānaṁ sahassaṁ sūriyānaṁ sahassaṁ sinerupabbatarājānaṁ sahassaṁ jambudīpānaṁ sahassaṁ aparagoyānānaṁ sahassaṁ uttarakurūnaṁ sahassaṁ pubbavidehānaṁ cattāri mahāsamuddasahassāni cattāri mahārājasahassāni sahassaṁ cātumahārājikānaṁ sahassaṁ tāvatiṁsānaṁ sahassaṁ yāmānaṁ sahassaṁ tusitānaṁ sahassaṁ nimmānaratīnaṁ sahassaṁ paranimmitavasavattīnaṁ sahassaṁ brahmalokānaṁ.


pli: Yāvatā, bhikkhave, sahassī lokadhātu, mahābrahmā tattha aggamakkhāyati.


pli: Mahābrahmunopi kho, bhikkhave, attheva aññathattaṁ atthi vipariṇāmo.


pli: Hoti so, bhikkhave, samayo yaṁ ayaṁ loko saṁvaṭṭati.


pli: Saṁvaṭṭamāne, bhikkhave, loke yebhuyyena sattā ābhassarasaṁvattanikā bhavanti.


pli: Te tattha honti manomayā pītibhakkhā sayaṁpabhā antalikkhecarā subhaṭṭhāyino ciraṁ dīghamaddhānaṁ tiṭṭhanti.


pli: Saṁvaṭṭamāne, bhikkhave, loke ābhassarā devā aggamakkhāyanti.


pli: Ābhassarānampi kho, bhikkhave, devānaṁ attheva aññathattaṁ atthi vipariṇāmo.


pli: Dasayimāni, bhikkhave, kasiṇāyatanāni.


pli: Katamāni dasa?


pli: Pathavīkasiṇameko sañjānāti uddhaṁ adho tiriyaṁ advayaṁ appamāṇaṁ;


pli: āpokasiṇameko sañjānāti …pe…


pli: tejokasiṇameko sañjānāti …


pli: vāyokasiṇameko sañjānāti …


pli: nīlakasiṇameko sañjānāti …


pli: pītakasiṇameko sañjānāti …


pli: lohitakasiṇameko sañjānāti …


pli: odātakasiṇameko sañjānāti …


pli: ākāsakasiṇameko sañjānāti …


pli: viññāṇakasiṇameko sañjānāti uddhaṁ adho tiriyaṁ advayaṁ appamāṇaṁ.


pli: Imāni kho, bhikkhave, dasa kasiṇāyatanāni.


pli: Etadaggaṁ, bhikkhave, imesaṁ dasannaṁ kasiṇāyatanānaṁ yadidaṁ viññāṇakasiṇaṁ eko sañjānāti uddhaṁ adho tiriyaṁ advayaṁ appamāṇaṁ.


pli: Evaṁsaññinopi kho, bhikkhave, santi sattā.


pli: Evaṁsaññīnampi kho, bhikkhave, sattānaṁ attheva aññathattaṁ atthi vipariṇāmo.


pli: Evaṁ passaṁ, bhikkhave, sutavā ariyasāvako tasmimpi nibbindati.


pli: Tasmiṁ nibbindanto agge virajjati, pageva hīnasmiṁ.


pli: Aṭṭhimāni, bhikkhave, abhibhāyatanāni.


pli: Katamāni aṭṭha?


pli: Ajjhattaṁ rūpasaññī eko bahiddhā rūpāni passati parittāni suvaṇṇadubbaṇṇāni;


pli: ‘tāni abhibhuyya jānāmi passāmī’ti, evaṁsaññī hoti.


pli: Idaṁ paṭhamaṁ abhibhāyatanaṁ.


pli: Ajjhattaṁ rūpasaññī eko bahiddhā rūpāni passati appamāṇāni suvaṇṇadubbaṇṇāni;


pli: Idaṁ dutiyaṁ abhibhāyatanaṁ.


pli: Ajjhattaṁ arūpasaññī eko bahiddhā rūpāni passati parittāni suvaṇṇadubbaṇṇāni;


pli: Idaṁ tatiyaṁ abhibhāyatanaṁ.


pli: Ajjhattaṁ arūpasaññī eko bahiddhā rūpāni passati appamāṇāni suvaṇṇadubbaṇṇāni;


pli: Idaṁ catutthaṁ abhibhāyatanaṁ.


pli: Ajjhattaṁ arūpasaññī eko bahiddhā rūpāni passati nīlāni nīlavaṇṇāni nīlanidassanāni nīlanibhāsāni.


pli: Seyyathāpi nāma umāpupphaṁ nīlaṁ nīlavaṇṇaṁ nīlanidassanaṁ nīlanibhāsaṁ, seyyathā vā pana taṁ vatthaṁ bārāṇaseyyakaṁ ubhatobhāgavimaṭṭhaṁ nīlaṁ nīlavaṇṇaṁ nīlanidassanaṁ nīlanibhāsaṁ;


pli: evamevaṁ ajjhattaṁ arūpasaññī eko bahiddhā rūpāni passati nīlāni nīlavaṇṇāni nīlanidassanāni nīlanibhāsāni;


pli: Idaṁ pañcamaṁ abhibhāyatanaṁ.


pli: Ajjhattaṁ arūpasaññī eko bahiddhā rūpāni passati pītāni pītavaṇṇāni pītanidassanāni pītanibhāsāni.


pli: Seyyathāpi nāma kaṇikārapupphaṁ pītaṁ pītavaṇṇaṁ pītanidassanaṁ pītanibhāsaṁ, seyyathā vā pana taṁ vatthaṁ bārāṇaseyyakaṁ ubhatobhāgavimaṭṭhaṁ pītaṁ pītavaṇṇaṁ pītanidassanaṁ pītanibhāsaṁ;


pli: evamevaṁ ajjhattaṁ arūpasaññī eko bahiddhā rūpāni passati pītāni pītavaṇṇāni pītanidassanāni pītanibhāsāni;


pli: Idaṁ chaṭṭhaṁ abhibhāyatanaṁ.


pli: Ajjhattaṁ arūpasaññī eko bahiddhā rūpāni passati lohitakāni lohitakavaṇṇāni lohitakanidassanāni lohitakanibhāsāni.


pli: Seyyathāpi nāma bandhujīvakapupphaṁ lohitakaṁ lohitakavaṇṇaṁ lohitakanidassanaṁ lohitakanibhāsaṁ, seyyathā vā pana taṁ vatthaṁ bārāṇaseyyakaṁ ubhatobhāgavimaṭṭhaṁ lohitakaṁ lohitakavaṇṇaṁ lohitakanidassanaṁ lohitakanibhāsaṁ;


pli: evamevaṁ ajjhattaṁ arūpasaññī eko bahiddhā rūpāni passati lohitakāni lohitakavaṇṇāni lohitakanidassanāni lohitakanibhāsāni;


pli: ‘tāni abhibhuyya jānāmi passāmī’ti, evaṁsaññī hoti.


pli: Idaṁ sattamaṁ abhibhāyatanaṁ.


pli: Ajjhattaṁ arūpasaññī eko bahiddhā rūpāni passati odātāni odātavaṇṇāni odātanidassanāni odātanibhāsāni.


pli: Seyyathāpi nāma osadhitārakā odātā odātavaṇṇā odātanidassanā odātanibhāsā, seyyathā vā pana taṁ vatthaṁ bārāṇaseyyakaṁ ubhatobhāgavimaṭṭhaṁ odātaṁ odātavaṇṇaṁ odātanidassanaṁ odātanibhāsaṁ;


pli: evamevaṁ ajjhattaṁ arūpasaññī eko bahiddhā rūpāni passati odātāni odātavaṇṇāni odātanidassanāni odātanibhāsāni;


pli: Idaṁ aṭṭhamaṁ abhibhāyatanaṁ.


pli: Imāni kho, bhikkhave, aṭṭha abhibhāyatanāni.


pli: Etadaggaṁ, bhikkhave, imesaṁ aṭṭhannaṁ abhibhāyatanānaṁ yadidaṁ ajjhattaṁ arūpasaññī eko bahiddhā rūpāni passati odātāni odātavaṇṇāni odātanidassanāni odātanibhāsāni;


pli: Evaṁsaññinopi kho, bhikkhave, santi sattā.


pli: Evaṁsaññīnampi kho, bhikkhave, sattānaṁ attheva aññathattaṁ atthi vipariṇāmo.


pli: Evaṁ passaṁ, bhikkhave, sutavā ariyasāvako tasmimpi nibbindati.


pli: Tasmiṁ nibbindanto agge virajjati, pageva hīnasmiṁ.


pli: Catasso imā, bhikkhave, paṭipadā.


pli: Katamā catasso?


pli: Dukkhā paṭipadā dandhābhiññā,


pli: dukkhā paṭipadā khippābhiññā,


pli: sukhā paṭipadā dandhābhiññā,


pli: sukhā paṭipadā khippābhiññā—


pli: imā kho, bhikkhave, catasso paṭipadā.


pli: Etadaggaṁ, bhikkhave, imāsaṁ catunnaṁ paṭipadānaṁ yadidaṁ sukhā paṭipadā khippābhiññā.


pli: Evaṁpaṭipannāpi kho, bhikkhave, santi sattā.


pli: Evaṁpaṭipannānampi kho, bhikkhave, sattānaṁ attheva aññathattaṁ atthi vipariṇāmo.


pli: Catasso imā, bhikkhave, saññā.


pli: Parittameko sañjānāti,


pli: mahaggatameko sañjānāti,


pli: appamāṇameko sañjānāti,


pli: ‘natthi kiñcī’ti ākiñcaññāyatanameko sañjānāti—


pli: imā kho, bhikkhave, catasso saññā.


pli: Etadaggaṁ, bhikkhave, imāsaṁ catunnaṁ saññānaṁ yadidaṁ ‘natthi kiñcī’ti ākiñcaññāyatanameko sañjānāti.


pli: Evaṁsaññinopi kho, bhikkhave, santi sattā.


pli: Evaṁsaññīnampi kho, bhikkhave, sattānaṁ attheva aññathattaṁ atthi vipariṇāmo.


pli: Evaṁ passaṁ, bhikkhave, sutavā ariyasāvako tasmimpi nibbindati.


pli: Tasmiṁ nibbindanto agge virajjati, pageva hīnasmiṁ.


pli: Etadaggaṁ, bhikkhave, bāhirakānaṁ diṭṭhigatānaṁ yadidaṁ ‘no cassaṁ, no ca me siyā, na bhavissāmi, na me bhavissatī’ti.


pli: Evaṁdiṭṭhino, bhikkhave, etaṁ pāṭikaṅkhaṁ:


pli: ‘yā cāyaṁ bhave appaṭikulyatā, sā cassa na bhavissati;


pli: yā cāyaṁ bhavanirodhe pāṭikulyatā, sā cassa na bhavissatī’ti.


pli: Evaṁdiṭṭhinopi kho, bhikkhave, santi sattā.


pli: Evaṁdiṭṭhīnampi kho, bhikkhave, sattānaṁ attheva aññathattaṁ atthi vipariṇāmo.


pli: Santi, bhikkhave, eke samaṇabrāhmaṇā paramatthavisuddhiṁ paññāpenti.


pli: Etadaggaṁ, bhikkhave, paramatthavisuddhiṁ paññapentānaṁ yadidaṁ sabbaso ākiñcaññāyatanaṁ samatikkamma nevasaññānāsaññāyatanaṁ upasampajja viharati.


pli: Te tadabhiññāya tassa sacchikiriyāya dhammaṁ desenti.


pli: Evaṁvādinopi kho, bhikkhave, santi sattā.


pli: Evaṁvādīnampi kho, bhikkhave, sattānaṁ attheva aññathattaṁ atthi vipariṇāmo.


pli: Santi, bhikkhave, eke samaṇabrāhmaṇā paramadiṭṭhadhammanibbānaṁ paññāpenti.


pli: Etadaggaṁ, bhikkhave, paramadiṭṭhadhammanibbānaṁ paññapentānaṁ yadidaṁ channaṁ phassāyatanānaṁ samudayañca atthaṅgamañca assādañca ādīnavañca nissaraṇañca yathābhūtaṁ viditvā anupādā vimokkho.


pli: Evaṁvādiṁ kho maṁ, bhikkhave, evamakkhāyiṁ eke samaṇabrāhmaṇā asatā tucchā musā abhūtena abbhācikkhanti:


pli: ‘samaṇo gotamo na kāmānaṁ pariññaṁ paññāpeti, na rūpānaṁ pariññaṁ paññāpeti, na vedanānaṁ pariññaṁ paññāpetī’ti.


pli: Kāmānañcāhaṁ, bhikkhave, pariññaṁ paññāpemi, rūpānañca pariññaṁ paññāpemi, vedanānañca pariññaṁ paññāpemi, diṭṭheva dhamme nicchāto nibbuto sītibhūto anupādā parinibbānaṁ paññāpemī”ti.


pli: Navamaṁ.


title_pli: Aṅguttara Nikāya 10.3 1. Ānisaṁsavagga

pli: Aṅguttara Nikāya 10.3


pli: 1. Ānisaṁsavagga


pli: Paṭhamaupanisasutta


pli: “Dussīlassa, bhikkhave, sīlavipannassa hatūpaniso hoti avippaṭisāro;


pli: avippaṭisāre asati avippaṭisāravipannassa hatūpanisaṁ hoti pāmojjaṁ;


pli: pāmojje asati pāmojjavipannassa hatūpanisā hoti pīti;


pli: pītiyā asati pītivipannassa hatūpanisā hoti passaddhi;


pli: passaddhiyā asati passaddhivipannassa hatūpanisaṁ hoti sukhaṁ;


pli: sukhe asati sukhavipannassa hatūpaniso hoti sammāsamādhi;


pli: sammāsamādhimhi asati sammāsamādhivipannassa hatūpanisaṁ hoti yathābhūtañāṇadassanaṁ;


pli: yathābhūtañāṇadassane asati yathābhūtañāṇadassanavipannassa hatūpaniso hoti nibbidāvirāgo;


pli: nibbidāvirāge asati nibbidāvirāgavipannassa hatūpanisaṁ hoti vimuttiñāṇadassanaṁ.


pli: Seyyathāpi, bhikkhave, rukkho sākhāpalāsavipanno. Tassa papaṭikāpi na pāripūriṁ gacchati, tacopi … pheggupi … sāropi na pāripūriṁ gacchati.


pli: Evamevaṁ kho, bhikkhave, dussīlassa sīlavipannassa hatūpaniso hoti avippaṭisāro;


pli: avippaṭisāre asati avippaṭisāravipannassa hatūpanisaṁ hoti …pe…


pli: vimuttiñāṇadassanaṁ.


pli: Sīlavato, bhikkhave, sīlasampannassa upanisasampanno hoti avippaṭisāro;


pli: avippaṭisāre sati avippaṭisārasampannassa upanisasampannaṁ hoti pāmojjaṁ;


pli: pāmojje sati pāmojjasampannassa upanisasampannā hoti pīti;


pli: pītiyā sati pītisampannassa upanisasampannā hoti passaddhi;


pli: passaddhiyā sati passaddhisampannassa upanisasampannaṁ hoti sukhaṁ;


pli: sukhe sati sukhasampannassa upanisasampanno hoti sammāsamādhi;


pli: sammāsamādhimhi sati sammāsamādhisampannassa upanisasampannaṁ hoti yathābhūtañāṇadassanaṁ;


pli: yathābhūtañāṇadassane sati yathābhūtañāṇadassanasampannassa upanisasampanno hoti nibbidāvirāgo;


pli: nibbidāvirāge sati nibbidāvirāgasampannassa upanisasampannaṁ hoti vimuttiñāṇadassanaṁ.


pli: Seyyathāpi, bhikkhave, rukkho sākhāpalāsasampanno. Tassa papaṭikāpi pāripūriṁ gacchati, tacopi … pheggupi … sāropi pāripūriṁ gacchati.


pli: Evamevaṁ kho, bhikkhave, sīlavato sīlasampannassa upanisasampanno hoti avippaṭisāro;


pli: avippaṭisāre sati avippaṭisārasampannassa upanisasampannaṁ hoti …pe…


pli: vimuttiñāṇadassanan”ti.


pli: Tatiyaṁ.


title_pli: Aṅguttara Nikāya 10.30 3. Mahāvagga

pli: Aṅguttara Nikāya 10.30


pli: 3. Mahāvagga


pli: Dutiyakosalasutta


pli: Ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena rājā pasenadi kosalo uyyodhikā nivatto hoti vijitasaṅgāmo laddhādhippāyo.


pli: Atha kho rājā pasenadi kosalo yena ārāmo tena pāyāsi.


pli: Yāvatikā yānassa bhūmi, yānena gantvā yānā paccorohitvā pattikova ārāmaṁ pāvisi.


pli: Tena kho pana samayena sambahulā bhikkhū abbhokāse caṅkamanti.


pli: Atha kho rājā pasenadi kosalo yena te bhikkhū tenupasaṅkami; upasaṅkamitvā te bhikkhū etadavoca:


pli: “kahaṁ nu kho, bhante, bhagavā etarahi viharati arahaṁ sammāsambuddho.


pli: Dassanakāmā hi mayaṁ, bhante, taṁ bhagavantaṁ arahantaṁ sammāsambuddhan”ti.


pli: “Eso, mahārāja, vihāro saṁvutadvāro. Tena appasaddo upasaṅkamitvā ataramāno ālindaṁ pavisitvā ukkāsitvā aggaḷaṁ ākoṭehi; vivarissati te bhagavā dvāran”ti.


pli: Atha kho rājā pasenadi kosalo yena so vihāro saṁvutadvāro, tena appasaddo upasaṅkamitvā ataramāno ālindaṁ pavisitvā ukkāsitvā aggaḷaṁ ākoṭesi. Vivari bhagavā dvāraṁ.


pli: Atha kho rājā pasenadi kosalo vihāraṁ pavisitvā bhagavato pādesu sirasā nipatitvā bhagavato pādāni mukhena ca paricumbati pāṇīhi ca parisambāhati nāmañca sāveti:


pli: “rājāhaṁ, bhante, pasenadi kosalo;


pli: rājāhaṁ, bhante, pasenadi kosalo”ti.


pli: “Kaṁ pana tvaṁ, mahārāja, atthavasaṁ sampassamāno imasmiṁ sarīre evarūpaṁ paramanipaccakāraṁ karosi, mettūpahāraṁ upadaṁsesī”ti?


pli: “Kataññutaṁ kho ahaṁ, bhante, kataveditaṁ sampassamāno bhagavati evarūpaṁ paramanipaccakāraṁ karomi, mettūpahāraṁ upadaṁsemi.


pli: Bhagavā hi, bhante, bahujanahitāya paṭipanno bahujanasukhāya bahuno janassa ariye ñāye patiṭṭhāpitā yadidaṁ kalyāṇadhammatāya kusaladhammatāya.


pli: Yampi, bhante, bhagavā bahujanahitāya paṭipanno bahujanasukhāya bahuno janassa ariye ñāye patiṭṭhāpitā yadidaṁ kalyāṇadhammatāya kusaladhammatāya, idampi kho ahaṁ, bhante, atthavasaṁ sampassamāno bhagavati evarūpaṁ paramanipaccakāraṁ karomi, mettūpahāraṁ upadaṁsemi.


pli: Puna caparaṁ, bhante, bhagavā sīlavā vuddhasīlo ariyasīlo kusalasīlo kusalasīlena samannāgato.


pli: Yampi, bhante, bhagavā sīlavā vuddhasīlo ariyasīlo kusalasīlo kusalasīlena samannāgato, idampi kho ahaṁ, bhante, atthavasaṁ sampassamāno bhagavati evarūpaṁ paramanipaccakāraṁ karomi, mettūpahāraṁ upadaṁsemi.


pli: Puna caparaṁ, bhante, bhagavā dīgharattaṁ āraññiko, araññavanapatthāni pantāni senāsanāni paṭisevati.


pli: Yampi, bhante, bhagavā dīgharattaṁ āraññiko, araññavanapatthāni pantāni senāsanāni paṭisevati, idampi kho ahaṁ, bhante, atthavasaṁ sampassamāno bhagavati evarūpaṁ paramanipaccakāraṁ karomi, mettūpahāraṁ upadaṁsemi.


pli: Puna caparaṁ, bhante, bhagavā santuṭṭho itarītaracīvarapiṇḍapātasenāsanagilānapaccayabhesajjaparikkhārena.


pli: Yampi, bhante, bhagavā santuṭṭho itarītaracīvarapiṇḍapātasenāsanagilānapaccayabhesajjaparikkhārena, idampi kho ahaṁ, bhante, atthavasaṁ sampassamāno bhagavati evarūpaṁ paramanipaccakāraṁ karomi, mettūpahāraṁ upadaṁsemi.


pli: Puna caparaṁ, bhante, bhagavā āhuneyyo pāhuneyyo dakkhiṇeyyo añjalikaraṇīyo anuttaraṁ puññakkhettaṁ lokassa.


pli: Yampi, bhante, bhagavā āhuneyyo pāhuneyyo dakkhiṇeyyo añjalikaraṇīyo anuttaraṁ puññakkhettaṁ lokassa, idampi kho ahaṁ, bhante, atthavasaṁ sampassamāno bhagavati evarūpaṁ paramanipaccakāraṁ karomi, mettūpahāraṁ upadaṁsemi.


pli: Puna caparaṁ, bhante, bhagavā yāyaṁ kathā abhisallekhikā cetovivaraṇasappāyā, seyyathidaṁ—appicchakathā santuṭṭhikathā pavivekakathā asaṁsaggakathā vīriyārambhakathā sīlakathā samādhikathā paññākathā vimuttikathā vimuttiñāṇadassanakathā, evarūpāya kathāya nikāmalābhī akicchalābhī akasiralābhī.


pli: Yampi, bhante, bhagavā yāyaṁ kathā abhisallekhikā cetovivaraṇasappāyā, seyyathidaṁ—appicchakathā …pe… vimuttiñāṇadassanakathā, evarūpāya kathāya nikāmalābhī akicchalābhī akasiralābhī, idampi kho ahaṁ, bhante, atthavasaṁ sampassamāno bhagavati evarūpaṁ paramanipaccakāraṁ karomi, mettūpahāraṁ upadaṁsemi.


pli: Puna caparaṁ, bhante, bhagavā catunnaṁ jhānānaṁ ābhicetasikānaṁ diṭṭhadhammasukhavihārānaṁ nikāmalābhī akicchalābhī akasiralābhī.


pli: Yampi, bhante, bhagavā catunnaṁ jhānānaṁ ābhicetasikānaṁ diṭṭhadhammasukhavihārānaṁ nikāmalābhī akicchalābhī akasiralābhī, idampi kho ahaṁ, bhante, atthavasaṁ sampassamāno bhagavati evarūpaṁ paramanipaccakāraṁ karomi, mettūpahāraṁ upadaṁsemi.


pli: Puna caparaṁ, bhante, bhagavā anekavihitaṁ pubbenivāsaṁ anussarati, seyyathidaṁ—ekampi jātiṁ dvepi jātiyo tissopi jātiyo catassopi jātiyo pañcapi jātiyo dasapi jātiyo vīsampi jātiyo tiṁsampi jātiyo cattālīsampi jātiyo paññāsampi jātiyo jātisatampi jātisahassampi jātisatasahassampi anekepi saṁvaṭṭakappe anekepi vivaṭṭakappe anekepi saṁvaṭṭavivaṭṭakappe: ‘amutrāsiṁ evaṁnāmo evaṅgotto evaṁvaṇṇo evamāhāro evaṁsukhadukkhappaṭisaṁvedī evamāyupariyanto, so tato cuto amutra udapādiṁ; tatrāpāsiṁ evaṁnāmo evaṅgotto evaṁvaṇṇo evamāhāro evaṁsukhadukkhappaṭisaṁvedī evamāyupariyanto, so tato cuto idhūpapanno’ti. Iti sākāraṁ sauddesaṁ anekavihitaṁ pubbenivāsaṁ anussarati.


pli: Yampi, bhante, bhagavā anekavihitaṁ pubbenivāsaṁ anussarati, seyyathidaṁ—ekampi jātiṁ dvepi jātiyo …pe… iti sākāraṁ sauddesaṁ anekavihitaṁ pubbenivāsaṁ anussarati, idampi kho ahaṁ, bhante, atthavasaṁ sampassamāno bhagavati evarūpaṁ paramanipaccakāraṁ karomi, mettūpahāraṁ upadaṁsemi.


pli: Puna caparaṁ, bhante, bhagavā dibbena cakkhunā visuddhena atikkantamānusakena satte passati cavamāne upapajjamāne hīne paṇīte suvaṇṇe dubbaṇṇe, sugate duggate yathākammūpage satte pajānāti: ‘ime vata bhonto sattā kāyaduccaritena samannāgatā vacīduccaritena samannāgatā manoduccaritena samannāgatā ariyānaṁ upavādakā micchādiṭṭhikā micchādiṭṭhikammasamādānā, te kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapannā; ime vā pana bhonto sattā kāyasucaritena samannāgatā vacīsucaritena samannāgatā manosucaritena samannāgatā ariyānaṁ anupavādakā sammādiṭṭhikā sammādiṭṭhikammasamādānā, te kāyassa bhedā paraṁ maraṇā sugatiṁ saggaṁ lokaṁ upapannā’ti, iti dibbena cakkhunā visuddhena atikkantamānusakena satte passati …pe… yathākammūpage satte pajānāti.


pli: Yampi, bhante, bhagavā dibbena cakkhunā visuddhena atikkantamānusakena …pe… yathākammūpage satte pajānāti, idampi kho ahaṁ, bhante, atthavasaṁ sampassamāno bhagavati evarūpaṁ paramanipaccakāraṁ karomi, mettūpahāraṁ upadaṁsemi.


pli: Puna caparaṁ, bhante, bhagavā āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati.


pli: Yampi, bhante, bhagavā āsavānaṁ khayā anāsavaṁ cetovimuttiṁ …pe… sacchikatvā upasampajja viharati, idampi kho ahaṁ, bhante, atthavasaṁ sampassamāno bhagavati evarūpaṁ paramanipaccakāraṁ karomi, mettūpahāraṁ upadaṁsemi.


pli: Handa ca dāni mayaṁ, bhante, gacchāma.


pli: Bahukiccā mayaṁ bahukaraṇīyā”ti.


pli: “Yassadāni tvaṁ, mahārāja, kālaṁ maññasī”ti.


pli: Atha kho rājā pasenadi kosalo uṭṭhāyāsanā bhagavantaṁ abhivādetvā padakkhiṇaṁ katvā pakkāmīti.


pli: Dasamaṁ.


pli: Mahāvaggo tatiyo.


pli: Tassuddānaṁ


pli: Sīhādhivutti kāyena,


pli: cundena kasiṇena ca;


pli: Kāḷī ca dve mahāpañhā,


pli: kosalehi pare duveti.


title_pli: Aṅguttara Nikāya 10.31 4. Upālivagga

pli: Aṅguttara Nikāya 10.31


pli: 4. Upālivagga


pli: Upālisutta


pli: Atha kho āyasmā upāli yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho āyasmā upāli bhagavantaṁ etadavoca:


pli: “kati nu kho, bhante, atthavase paṭicca tathāgatena sāvakānaṁ sikkhāpadaṁ paññattaṁ, pātimokkhaṁ uddiṭṭhan”ti?


pli: “Dasa kho, upāli, atthavase paṭicca tathāgatena sāvakānaṁ sikkhāpadaṁ paññattaṁ, pātimokkhaṁ uddiṭṭhaṁ.


pli: Katame dasa?


pli: Saṅghasuṭṭhutāya, saṅghaphāsutāya, dummaṅkūnaṁ puggalānaṁ niggahāya, pesalānaṁ bhikkhūnaṁ phāsuvihārāya, diṭṭhadhammikānaṁ āsavānaṁ saṁvarāya, samparāyikānaṁ āsavānaṁ paṭighātāya, appasannānaṁ pasādāya, pasannānaṁ bhiyyobhāvāya, saddhammaṭṭhitiyā, vinayānuggahāya—


pli: ime kho, upāli, dasa atthavase paṭicca tathāgatena sāvakānaṁ sikkhāpadaṁ paññattaṁ, pātimokkhaṁ uddiṭṭhan”ti.


pli: Paṭhamaṁ.


title_pli: Aṅguttara Nikāya 10.32 4. Upālivagga

pli: Aṅguttara Nikāya 10.32


pli: Pātimokkhaṭṭhapanāsutta


pli: “Kati nu kho, bhante, pātimokkhaṭṭhapanā”ti?


pli: “Dasa kho, upāli, pātimokkhaṭṭhapanā.


pli: Pārājiko tassaṁ parisāyaṁ nisinno hoti, pārājikakathā vippakatā hoti, anupasampanno tassaṁ parisāyaṁ nisinno hoti, anupasampannakathā vippakatā hoti, sikkhaṁ paccakkhātako tassaṁ parisāyaṁ nisinno hoti, sikkhaṁ paccakkhātakakathā vippakatā hoti, paṇḍako tassaṁ parisāyaṁ nisinno hoti, paṇḍakakathā vippakatā hoti, bhikkhunidūsako tassaṁ parisāyaṁ nisinno hoti, bhikkhunidūsakakathā vippakatā hoti—


pli: ime kho, upāli, dasa pātimokkhaṭṭhapanā”ti.


pli: Dutiyaṁ.


title_pli: Aṅguttara Nikāya 10.33 4. Upālivagga

pli: Aṅguttara Nikāya 10.33


pli: 4. Upālivagga


pli: Ubbāhikāsutta


pli: “Katihi nu kho, bhante, dhammehi samannāgato bhikkhu ubbāhikāya sammannitabbo”ti?


pli: “Dasahi kho, upāli, dhammehi samannāgato bhikkhu ubbāhikāya sammannitabbo.


pli: Katamehi dasahi?


pli: Idhupāli, bhikkhu sīlavā hoti; pātimokkhasaṁvarasaṁvuto viharati ācāragocarasampanno aṇumattesu vajjesu bhayadassāvī, samādāya sikkhati sikkhāpadesu;


pli: bahussuto hoti sutadharo sutasannicayo, ye te dhammā ādikalyāṇā majjhekalyāṇā pariyosānakalyāṇā sātthaṁ sabyañjanaṁ kevalaparipuṇṇaṁ parisuddhaṁ brahmacariyaṁ abhivadanti, tathārūpāssa dhammā bahussutā honti dhātā vacasā paricitā manasānupekkhitā diṭṭhiyā suppaṭividdhā;


pli: ubhayāni kho panassa pātimokkhāni vitthārena svāgatāni honti suvibhattāni suppavattīni suvinicchitāni suttaso anubyañjanaso;


pli: vinaye kho pana ṭhito hoti asaṁhīro;


pli: paṭibalo hoti ubho atthapaccatthike saññāpetuṁ paññāpetuṁ nijjhāpetuṁ pekkhetuṁ pasādetuṁ;


pli: adhikaraṇasamuppādavūpasamakusalo hoti—


pli: adhikaraṇaṁ jānāti;


pli: adhikaraṇasamudayaṁ jānāti;


pli: adhikaraṇanirodhaṁ jānāti;


pli: Imehi kho, upāli, dasahi dhammehi samannāgato bhikkhu ubbāhikāya sammannitabbo”ti.


pli: Tatiyaṁ.


title_pli: Aṅguttara Nikāya 10.34 4. Upālivagga

pli: Aṅguttara Nikāya 10.34


pli: 4. Upālivagga


pli: Upasampadāsutta


pli: “Katihi nu kho, bhante, dhammehi samannāgatena bhikkhunā upasampādetabban”ti?


pli: “Dasahi kho, upāli, dhammehi samannāgatena bhikkhunā upasampādetabbaṁ.


pli: Katamehi dasahi?


pli: Idhupāli, bhikkhu sīlavā hoti, pātimokkhasaṁvarasaṁvuto viharati ācāragocarasampanno aṇumattesu vajjesu bhayadassāvī, samādāya sikkhati sikkhāpadesu;


pli: bahussuto hoti sutadharo sutasannicayo, ye te dhammā ādikalyāṇā majjhekalyāṇā pariyosānakalyāṇā sātthaṁ sabyañjanaṁ kevalaparipuṇṇaṁ parisuddhaṁ brahmacariyaṁ abhivadanti, tathārūpāssa dhammā bahussutā honti dhātā vacasā paricitā manasānupekkhitā diṭṭhiyā suppaṭividdhā;


pli: pātimokkhaṁ kho panassa vitthārena svāgataṁ hoti suvibhattaṁ suppavattaṁ suvinicchitaṁ suttaso anubyañjanaso;


pli: paṭibalo hoti gilānaṁ upaṭṭhātuṁ vā upaṭṭhāpetuṁ vā;


pli: paṭibalo hoti anabhiratiṁ vūpakāsetuṁ vā vūpakāsāpetuṁ vā;


pli: paṭibalo hoti uppannaṁ kukkuccaṁ dhammato vinodetuṁ;


pli: paṭibalo hoti uppannaṁ diṭṭhigataṁ dhammato vivecetuṁ;


pli: paṭibalo hoti adhisīle samādapetuṁ;


pli: paṭibalo hoti adhicitte samādapetuṁ;


pli: paṭibalo hoti adhipaññāya samādapetuṁ.


pli: Imehi kho, upāli, dasahi dhammehi samannāgatena bhikkhunā upasampādetabban”ti.


pli: Catutthaṁ.


title_pli: Aṅguttara Nikāya 10.35 4. Upālivagga

pli: Aṅguttara Nikāya 10.35


pli: 4. Upālivagga


pli: Nissayasutta


pli: “Katihi nu kho, bhante, dhammehi samannāgatena bhikkhunā nissayo dātabbo”ti?


pli: “Dasahi kho, upāli, dhammehi samannāgatena bhikkhunā nissayo dātabbo.


pli: Katamehi dasahi?


pli: Idhupāli, bhikkhu sīlavā hoti …pe… samādāya sikkhati sikkhāpadesu;


pli: bahussuto hoti …pe… diṭṭhiyā suppaṭividdhā;


pli: pātimokkhaṁ kho panassa vitthārena svāgataṁ hoti suvibhattaṁ suppavattaṁ suvinicchitaṁ suttaso anubyañjanaso;


pli: paṭibalo hoti gilānaṁ upaṭṭhātuṁ vā upaṭṭhāpetuṁ vā;


pli: paṭibalo hoti anabhiratiṁ vūpakāsetuṁ vā vūpakāsāpetuṁ vā;


pli: paṭibalo hoti uppannaṁ kukkuccaṁ dhammato vinodetuṁ;


pli: paṭibalo hoti uppannaṁ diṭṭhigataṁ dhammato vivecetuṁ;


pli: paṭibalo hoti adhisīle …pe…


pli: adhicitte …


pli: adhipaññāya samādapetuṁ.


pli: Imehi kho, upāli, dasahi dhammehi samannāgatena bhikkhunā nissayo dātabbo”ti.


pli: Pañcamaṁ.


title_pli: Aṅguttara Nikāya 10.36 4. Upālivagga

pli: Aṅguttara Nikāya 10.36


pli: 4. Upālivagga


pli: Sāmaṇerasutta


pli: “Katihi nu kho, bhante, dhammehi samannāgatena bhikkhunā sāmaṇero upaṭṭhāpetabbo”ti?


pli: “Dasahi kho, upāli, dhammehi samannāgatena bhikkhunā sāmaṇero upaṭṭhāpetabbo.


pli: Katamehi dasahi?


pli: Idhupāli, bhikkhu sīlavā hoti …pe… samādāya sikkhati sikkhāpadesu;


pli: bahussuto hoti …pe… diṭṭhiyā suppaṭividdhā;


pli: pātimokkhaṁ kho panassa vitthārena svāgataṁ hoti suvibhattaṁ suppavattaṁ suvinicchitaṁ suttaso anubyañjanaso;


pli: paṭibalo hoti gilānaṁ upaṭṭhātuṁ vā upaṭṭhāpetuṁ vā;


pli: paṭibalo hoti anabhiratiṁ vūpakāsetuṁ vā vūpakāsāpetuṁ vā;


pli: paṭibalo hoti uppannaṁ kukkuccaṁ dhammato vinodetuṁ;


pli: paṭibalo hoti uppannaṁ diṭṭhigataṁ dhammato vivecetuṁ;


pli: paṭibalo hoti adhisīle samādapetuṁ;


pli: paṭibalo hoti adhicitte samādapetuṁ;


pli: paṭibalo hoti adhipaññāya samādapetuṁ.


pli: Imehi kho, upāli, dasahi dhammehi samannāgatena bhikkhunā sāmaṇero upaṭṭhāpetabbo”ti.


pli: Chaṭṭhaṁ.


title_pli: Aṅguttara Nikāya 10.37 4. Upālivagga

pli: Aṅguttara Nikāya 10.37


pli: 4. Upālivagga


pli: Saṅghabhedasutta


pli: “‘Saṅghabhedo, saṅghabhedo’ti, bhante, vuccati.


pli: Kittāvatā nu kho, bhante, saṅgho bhinno hotī”ti?


pli: “Idhupāli, bhikkhū adhammaṁ dhammoti dīpenti, dhammaṁ adhammoti dīpenti, avinayaṁ vinayoti dīpenti, vinayaṁ avinayoti dīpenti, abhāsitaṁ alapitaṁ tathāgatena bhāsitaṁ lapitaṁ tathāgatenāti dīpenti, bhāsitaṁ lapitaṁ tathāgatena abhāsitaṁ alapitaṁ tathāgatenāti dīpenti, anāciṇṇaṁ tathāgatena āciṇṇaṁ tathāgatenāti dīpenti, āciṇṇaṁ tathāgatena anāciṇṇaṁ tathāgatenāti dīpenti, apaññattaṁ tathāgatena paññattaṁ tathāgatenāti dīpenti, paññattaṁ tathāgatena apaññattaṁ tathāgatenāti dīpenti.


pli: Te imehi dasahi vatthūhi avakassanti apakassanti āveni kammāni karonti āveni pātimokkhaṁ uddisanti.


pli: Ettāvatā kho, upāli, saṅgho bhinno hotī”ti.


pli: Sattamaṁ.


title_pli: Aṅguttara Nikāya 10.38 4. Upālivagga

pli: Aṅguttara Nikāya 10.38


pli: Saṅghasāmaggīsutta


pli: “‘Saṅghasāmaggī, saṅghasāmaggī’ti, bhante, vuccati.


pli: Kittāvatā nu kho, bhante, saṅgho samaggo hotī”ti?


pli: “Idhupāli, bhikkhū adhammaṁ adhammoti dīpenti, dhammaṁ dhammoti dīpenti, avinayaṁ avinayoti dīpenti, vinayaṁ vinayoti dīpenti, abhāsitaṁ alapitaṁ tathāgatena abhāsitaṁ alapitaṁ tathāgatenāti dīpenti, bhāsitaṁ lapitaṁ tathāgatena bhāsitaṁ lapitaṁ tathāgatenāti dīpenti, anāciṇṇaṁ tathāgatena anāciṇṇaṁ tathāgatenāti dīpenti, āciṇṇaṁ tathāgatena āciṇṇaṁ tathāgatenāti dīpenti, apaññattaṁ tathāgatena apaññattaṁ tathāgatenāti dīpenti, paññattaṁ tathāgatena paññattaṁ tathāgatenāti dīpenti.


pli: Te imehi dasahi vatthūhi na avakassanti na apakassanti na āveni kammāni karonti na āveni pātimokkhaṁ uddisanti.


pli: Ettāvatā kho, upāli, saṅgho samaggo hotī”ti.


pli: Aṭṭhamaṁ.


title_pli: Aṅguttara Nikāya 10.39 4. Upālivagga

pli: Aṅguttara Nikāya 10.39


pli: 4. Upālivagga


pli: Paṭhamaānandasutta


pli: Atha kho āyasmā ānando yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho āyasmā ānando bhagavantaṁ etadavoca:


pli: “‘saṅghabhedo saṅghabhedo’ti, bhante, vuccati.


pli: Kittāvatā nu kho, bhante, saṅgho bhinno hotī”ti?


pli: “Idhānanda, bhikkhū adhammaṁ dhammoti dīpenti, dhammaṁ adhammoti dīpenti, avinayaṁ vinayoti dīpenti …pe…


pli: paññattaṁ tathāgatena apaññattaṁ tathāgatenāti dīpenti.


pli: Te imehi dasahi vatthūhi avakassanti apakassanti āveni kammāni karonti āveni pātimokkhaṁ uddisanti.


pli: Ettāvatā kho, ānanda, saṅgho bhinno hotī”ti.


pli: “Samaggaṁ pana, bhante, saṅghaṁ bhinditvā kiṁ so pasavatī”ti?


pli: “Kappaṭṭhikaṁ, ānanda, kibbisaṁ pasavatī”ti.


pli: “Kiṁ pana, bhante, kappaṭṭhikaṁ kibbisan”ti?


pli: “Kappaṁ, ānanda, nirayamhi paccatīti—


pli: Āpāyiko nerayiko,


pli: Kappaṭṭho saṅghabhedako;


pli: Vaggarato adhammaṭṭho,


pli: Yogakkhemā padhaṁsati;


pli: Saṅghaṁ samaggaṁ bhinditvā,


pli: Kappaṁ nirayamhi paccatī”ti.


pli: Navamaṁ.


title_pli: Aṅguttara Nikāya 10.4 1. Ānisaṁsavagga

pli: Aṅguttara Nikāya 10.4


pli: 1. Ānisaṁsavagga


pli: Dutiyaupanisasutta


pli: Tatra kho āyasmā sāriputto bhikkhū āmantesi …pe…


pli: “dussīlassa, āvuso, sīlavipannassa hatūpaniso hoti avippaṭisāro;


pli: avippaṭisāre asati avippaṭisāravipannassa hatūpanisaṁ hoti …pe…


pli: vimuttiñāṇadassanaṁ.


pli: Seyyathāpi, āvuso, rukkho sākhāpalāsavipanno. Tassa papaṭikāpi na pāripūriṁ gacchati, tacopi … pheggupi … sāropi na pāripūriṁ gacchati.


pli: Evamevaṁ kho, āvuso, dussīlassa sīlavipannassa hatūpaniso hoti avippaṭisāro;


pli: Sīlavato, āvuso, sīlasampannassa upanisasampanno hoti avippaṭisāro;


pli: avippaṭisāre sati avippaṭisārasampannassa upanisasampannaṁ hoti …pe…


pli: Seyyathāpi, āvuso, rukkho sākhāpalāsasampanno. Tassa papaṭikāpi pāripūriṁ gacchati, tacopi … pheggupi … sāropi pāripūriṁ gacchati.


pli: Evamevaṁ kho, āvuso, sīlavato sīlasampannassa upanisasampanno hoti avippaṭisāro;


pli: vimuttiñāṇadassanan”ti.


pli: Catutthaṁ.


title_pli: Aṅguttara Nikāya 10.40 4. Upālivagga

pli: Aṅguttara Nikāya 10.40


pli: 4. Upālivagga


pli: Dutiyaānandasutta


pli: “‘Saṅghasāmaggī, saṅghasāmaggī’ti, bhante, vuccati.


pli: Kittāvatā nu kho, bhante, saṅgho samaggo hotī”ti?


pli: “Idhānanda, bhikkhū adhammaṁ adhammoti dīpenti, dhammaṁ dhammoti dīpenti, avinayaṁ avinayoti dīpenti, vinayaṁ vinayoti dīpenti, abhāsitaṁ alapitaṁ tathāgatena abhāsitaṁ alapitaṁ tathāgatenāti dīpenti, bhāsitaṁ lapitaṁ tathāgatena bhāsitaṁ lapitaṁ tathāgatenāti dīpenti, anāciṇṇaṁ tathāgatena anāciṇṇaṁ tathāgatenāti dīpenti, āciṇṇaṁ tathāgatena āciṇṇaṁ tathāgatenāti dīpenti, apaññattaṁ tathāgatena apaññattaṁ tathāgatenāti dīpenti, paññattaṁ tathāgatena paññattaṁ tathāgatenāti dīpenti.


pli: Te imehi dasahi vatthūhi na avakassanti na apakassanti na āveni kammāni karonti na āveni pātimokkhaṁ uddisanti.


pli: Ettāvatā kho, ānanda, saṅgho samaggo hotī”ti.


pli: “Bhinnaṁ pana, bhante, saṅghaṁ samaggaṁ katvā kiṁ so pasavatī”ti?


pli: “Brahmaṁ, ānanda, puññaṁ pasavatī”ti.


pli: “Kiṁ pana, bhante, brahmaṁ puññan”ti?


pli: “Kappaṁ, ānanda, saggamhi modatīti—


pli: Sukhā saṅghassa sāmaggī,


pli: samaggānañca anuggaho;


pli: Samaggarato dhammaṭṭho,


pli: yogakkhemā na dhaṁsati;


pli: Saṅghaṁ samaggaṁ katvāna,


pli: kappaṁ saggamhi modatī”ti.


pli: Dasamaṁ.


pli: Upālivaggo catuttho.


pli: Tassuddānaṁ


pli: Upāli ṭhapanā ubbāho,


pli: upasampadanissayā;


pli: Sāmaṇero ca dve bhedā,


pli: ānandehi pare duveti.


title_pli: Aṅguttara Nikāya 10.41 5. Akkosavagga

pli: Aṅguttara Nikāya 10.41


pli: 5. Akkosavagga


pli: Vivādasutta


pli: Atha kho āyasmā upāli yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho āyasmā upāli bhagavantaṁ etadavoca:


pli: “ko nu kho, bhante, hetu ko paccayo, yena saṅghe bhaṇḍanakalahaviggahavivādā uppajjanti, bhikkhū ca na phāsu viharantī”ti?


pli: “Idhupāli, bhikkhū adhammaṁ dhammoti dīpenti, dhammaṁ adhammoti dīpenti, avinayaṁ vinayoti dīpenti, vinayaṁ avinayoti dīpenti, abhāsitaṁ alapitaṁ tathāgatena bhāsitaṁ lapitaṁ tathāgatenāti dīpenti, bhāsitaṁ lapitaṁ tathāgatena abhāsitaṁ alapitaṁ tathāgatenāti dīpenti, anāciṇṇaṁ tathāgatena āciṇṇaṁ tathāgatenāti dīpenti, āciṇṇaṁ tathāgatena anāciṇṇaṁ tathāgatenāti dīpenti, apaññattaṁ tathāgatena paññattaṁ tathāgatenāti dīpenti, paññattaṁ tathāgatena apaññattaṁ tathāgatenāti dīpenti.


pli: Ayaṁ kho, upāli, hetu ayaṁ paccayo, yena saṅghe bhaṇḍanakalahaviggahavivādā uppajjanti, bhikkhū ca na phāsu viharantī”ti.


pli: Paṭhamaṁ.


title_pli: Aṅguttara Nikāya 10.42 5. Akkosavagga

pli: Aṅguttara Nikāya 10.42


pli: Paṭhamavivādamūlasutta


pli: “Kati nu kho, bhante, vivādamūlānī”ti?


pli: “Dasa kho, upāli, vivādamūlāni.


pli: Katamāni dasa?


pli: Idhupāli, bhikkhū adhammaṁ dhammoti dīpenti, dhammaṁ adhammoti dīpenti, avinayaṁ vinayoti dīpenti, vinayaṁ avinayoti dīpenti, abhāsitaṁ alapitaṁ tathāgatena bhāsitaṁ lapitaṁ tathāgatenāti dīpenti, bhāsitaṁ lapitaṁ tathāgatena abhāsitaṁ alapitaṁ tathāgatenāti dīpenti, anāciṇṇaṁ tathāgatena āciṇṇaṁ tathāgatenāti dīpenti, āciṇṇaṁ tathāgatena anāciṇṇaṁ tathāgatenāti dīpenti, apaññattaṁ tathāgatena paññattaṁ tathāgatenāti dīpenti, paññattaṁ tathāgatena apaññattaṁ tathāgatenāti dīpenti.


pli: Imāni kho, upāli, dasa vivādamūlānī”ti.


pli: Dutiyaṁ.


title_pli: Aṅguttara Nikāya 10.43 5. Akkosavagga

pli: Aṅguttara Nikāya 10.43


pli: Dutiyavivādamūlasutta


pli: Idhupāli, bhikkhū anāpattiṁ āpattīti dīpenti, āpattiṁ anāpattīti dīpenti, lahukaṁ āpattiṁ garukāpattīti dīpenti, garukaṁ āpattiṁ lahukāpattīti dīpenti, duṭṭhullaṁ āpattiṁ aduṭṭhullāpattīti dīpenti, aduṭṭhullaṁ āpattiṁ duṭṭhullāpattīti dīpenti, sāvasesaṁ āpattiṁ anavasesāpattīti dīpenti, anavasesaṁ āpattiṁ sāvasesāpattīti dīpenti, sappaṭikammaṁ āpattiṁ appaṭikammāpattīti dīpenti, appaṭikammaṁ āpattiṁ sappaṭikammāpattīti dīpenti.


pli: Tatiyaṁ.


title_pli: Aṅguttara Nikāya 10.44 5. Akkosavagga

pli: Aṅguttara Nikāya 10.44


pli: 5. Akkosavagga


pli: Kusinārasutta


pli: Ekaṁ samayaṁ bhagavā kusinārāyaṁ viharati baliharaṇe vanasaṇḍe.


pli: Tatra kho bhagavā bhikkhū āmantesi:


pli: “bhikkhavo”ti.


pli: “Bhadante”ti te bhikkhū bhagavato paccassosuṁ.


pli: Bhagavā etadavoca:


pli: “Codakena, bhikkhave, bhikkhunā paraṁ codetukāmena pañca dhamme ajjhattaṁ paccavekkhitvā pañca dhamme ajjhattaṁ upaṭṭhāpetvā paro codetabbo.


pli: Katame pañca dhammā ajjhattaṁ paccavekkhitabbā?


pli: Codakena, bhikkhave, bhikkhunā paraṁ codetukāmena evaṁ paccavekkhitabbaṁ:


pli: ‘parisuddhakāyasamācāro nu khomhi, parisuddhenamhi kāyasamācārena samannāgato acchiddena appaṭimaṁsena.


pli: Saṁvijjati nu kho me eso dhammo udāhu no’ti?


pli: No ce, bhikkhave, bhikkhu parisuddhakāyasamācāro hoti parisuddhena kāyasamācārena samannāgato acchiddena appaṭimaṁsena, tassa bhavanti vattāro:


pli: ‘iṅgha tāva āyasmā kāyikaṁ sikkhassū’ti, itissa bhavanti vattāro.


pli: Puna caparaṁ, bhikkhave, codakena bhikkhunā paraṁ codetukāmena evaṁ paccavekkhitabbaṁ:


pli: ‘parisuddhavacīsamācāro nu khomhi, parisuddhenamhi vacīsamācārena samannāgato acchiddena appaṭimaṁsena.


pli: No ce, bhikkhave, bhikkhu parisuddhavacīsamācāro hoti parisuddhena vacīsamācārena samannāgato acchiddena appaṭimaṁsena, tassa bhavanti vattāro:


pli: ‘iṅgha tāva āyasmā vācasikaṁ sikkhassū’ti, itissa bhavanti vattāro.


pli: ‘mettaṁ nu kho me cittaṁ paccupaṭṭhitaṁ sabrahmacārīsu anāghātaṁ.


pli: No ce, bhikkhave, bhikkhuno mettaṁ cittaṁ paccupaṭṭhitaṁ hoti sabrahmacārīsu anāghātaṁ, tassa bhavanti vattāro:


pli: ‘iṅgha tāva āyasmā sabrahmacārīsu mettaṁ cittaṁ upaṭṭhāpehī’ti, itissa bhavanti vattāro.


pli: ‘bahussuto nu khomhi sutadharo sutasannicayo, ye te dhammā ādikalyāṇā majjhekalyāṇā pariyosānakalyāṇā sātthaṁ sabyañjanaṁ kevalaparipuṇṇaṁ parisuddhaṁ brahmacariyaṁ abhivadanti, tathārūpā me dhammā bahussutā honti dhātā vacasā paricitā manasānupekkhitā diṭṭhiyā suppaṭividdhā.


pli: No ce, bhikkhave, bhikkhu bahussuto hoti sutadharo sutasannicayo, ye te dhammā ādikalyāṇā majjhekalyāṇā pariyosānakalyāṇā sātthaṁ sabyañjanaṁ kevalaparipuṇṇaṁ parisuddhaṁ brahmacariyaṁ abhivadanti, tathārūpāssa dhammā bahussutā honti dhātā vacasā paricitā manasānupekkhitā diṭṭhiyā suppaṭividdhā, tassa bhavanti vattāro:


pli: ‘iṅgha tāva āyasmā āgamaṁ pariyāpuṇassū’ti, itissa bhavanti vattāro.


pli: ‘ubhayāni kho pana me pātimokkhāni vitthārena svāgatāni honti suvibhattāni suppavattīni suvinicchitāni suttaso anubyañjanaso.


pli: No ce, bhikkhave, bhikkhuno ubhayāni pātimokkhāni vitthārena svāgatāni honti suvibhattāni suppavattīni suvinicchitāni suttaso anubyañjanaso, ‘idaṁ panāyasmā, kattha vuttaṁ bhagavatā’ti, iti puṭṭho na sampāyissati.


pli: Tassa bhavanti vattāro:


pli: ‘iṅgha tāva āyasmā vinayaṁ sikkhassū’ti, itissa bhavanti vattāro.


pli: Ime pañca dhammā ajjhattaṁ paccavekkhitabbā.


pli: Katame pañca dhammā ajjhattaṁ upaṭṭhāpetabbā?


pli: ‘Kālena vakkhāmi, no akālena;


pli: bhūtena vakkhāmi, no abhūtena;


pli: saṇhena vakkhāmi, no pharusena;


pli: atthasaṁhitena vakkhāmi, no anatthasaṁhitena;


pli: mettacitto vakkhāmi, no dosantaro’ti—


pli: ime pañca dhammā ajjhattaṁ upaṭṭhāpetabbā.


pli: Codakena, bhikkhave, bhikkhunā paraṁ codetukāmena ime pañca dhamme ajjhattaṁ paccavekkhitvā ime pañca dhamme ajjhattaṁ upaṭṭhāpetvā paro codetabbo”ti.


pli: Catutthaṁ.


title_pli: Aṅguttara Nikāya 10.45 5. Akkosavagga

pli: Aṅguttara Nikāya 10.45


pli: 5. Akkosavagga


pli: Rājantepurappavesanasutta


pli: “Dasayime, bhikkhave, ādīnavā rājantepurappavesane.


pli: Katame dasa?


pli: Idha, bhikkhave, rājā mahesiyā saddhiṁ nisinno hoti.


pli: Tatra bhikkhu pavisati.


pli: Mahesī vā bhikkhuṁ disvā sitaṁ pātukaroti, bhikkhu vā mahesiṁ disvā sitaṁ pātukaroti.


pli: Tattha rañño evaṁ hoti:


pli: ‘addhā imesaṁ kataṁ vā karissanti vā’ti.


pli: Ayaṁ, bhikkhave, paṭhamo ādīnavo rājantepurappavesane.


pli: Puna caparaṁ, bhikkhave, rājā bahukicco bahukaraṇīyo aññataraṁ itthiṁ gantvā na sarati:


pli: ‘sā tena gabbhaṁ gaṇhāti’.


pli: ‘na kho idha añño koci pavisati, aññatra pabbajitena.


pli: Siyā nu kho pabbajitassa kamman’ti.


pli: Ayaṁ, bhikkhave, dutiyo ādīnavo rājantepurappavesane.


pli: Puna caparaṁ, bhikkhave, rañño antepure aññataraṁ ratanaṁ nassati.


pli: Ayaṁ, bhikkhave, tatiyo ādīnavo rājantepurappavesane.


pli: Puna caparaṁ, bhikkhave, rañño antepure abbhantarā guyhamantā bahiddhā sambhedaṁ gacchanti.


pli: Ayaṁ, bhikkhave, catuttho ādīnavo rājantepurappavesane.


pli: Puna caparaṁ, bhikkhave, rañño antepure pitā vā puttaṁ pattheti putto vā pitaraṁ pattheti.


pli: Tesaṁ evaṁ hoti:


pli: Ayaṁ, bhikkhave, pañcamo ādīnavo rājantepurappavesane.


pli: Puna caparaṁ, bhikkhave, rājā nīcaṭṭhāniyaṁ ucce ṭhāne ṭhapeti.


pli: Yesaṁ taṁ amanāpaṁ tesaṁ evaṁ hoti:


pli: ‘rājā kho pabbajitena saṁsaṭṭho.


pli: Ayaṁ, bhikkhave, chaṭṭho ādīnavo rājantepurappavesane.


pli: Puna caparaṁ, bhikkhave, rājā uccaṭṭhāniyaṁ nīce ṭhāne ṭhapeti.


pli: Ayaṁ, bhikkhave, sattamo ādīnavo rājantepurappavesane.


pli: Puna caparaṁ, bhikkhave, rājā akāle senaṁ uyyojeti.


pli: Ayaṁ, bhikkhave, aṭṭhamo ādīnavo rājantepurappavesane.


pli: Puna caparaṁ, bhikkhave, rājā kāle senaṁ uyyojetvā antarāmaggato nivattāpeti.


pli: Siyā nu kho pabbajitassa kamman’ti.


pli: Ayaṁ, bhikkhave, navamo ādīnavo rājantepurappavesane.


pli: Puna caparaṁ, bhikkhave, rañño antepuraṁ hatthisammaddaṁ assasammaddaṁ rathasammaddaṁ rajanīyāni rūpasaddagandharasaphoṭṭhabbāni, yāni na pabbajitassa sāruppāni.


pli: Ayaṁ, bhikkhave, dasamo ādīnavo rājantepurappavesane.


pli: Ime kho, bhikkhave, dasa ādīnavā rājantepurappavesane”ti.


pli: Pañcamaṁ.


title_pli: Aṅguttara Nikāya 10.46 5. Akkosavagga

pli: Aṅguttara Nikāya 10.46


pli: 5. Akkosavagga


pli: Sakkasutta


pli: Ekaṁ samayaṁ bhagavā sakkesu viharati kapilavatthusmiṁ nigrodhārāme.


pli: Atha kho sambahulā sakkā upāsakā tadahuposathe yena bhagavā tenupasaṅkamiṁsu; upasaṅkamitvā bhagavantaṁ abhivādetvā ekamantaṁ nisīdiṁsu. Ekamantaṁ nisinne kho sakke upāsake bhagavā etadavoca:


pli: “api nu tumhe, sakkā, aṭṭhaṅgasamannāgataṁ uposathaṁ upavasathā”ti?


pli: “Appekadā mayaṁ, bhante, aṭṭhaṅgasamannāgataṁ uposathaṁ upavasāma, appekadā na upavasāmā”ti.


pli: “Tesaṁ vo, sakkā, alābhā tesaṁ dulladdhaṁ, ye tumhe evaṁ sokasabhaye jīvite maraṇasabhaye jīvite appekadā aṭṭhaṅgasamannāgataṁ uposathaṁ upavasatha, appekadā na upavasatha.


pli: Taṁ kiṁ maññatha, sakkā,


pli: idha puriso yena kenaci kammaṭṭhānena anāpajja akusalaṁ divasaṁ aḍḍhakahāpaṇaṁ nibbiseyya.


pli: Dakkho puriso uṭṭhānasampannoti alaṁvacanāyā”ti?


pli: “Evaṁ, bhante”.


pli: “Taṁ kiṁ maññatha, sakkā,


pli: idha puriso yena kenaci kammaṭṭhānena anāpajja akusalaṁ divasaṁ kahāpaṇaṁ nibbiseyya.


pli: idha puriso yena kenaci kammaṭṭhānena anāpajja akusalaṁ divasaṁ dve kahāpaṇe nibbiseyya …


pli: tayo kahāpaṇe nibbiseyya …


pli: cattāro kahāpaṇe nibbiseyya …


pli: pañca kahāpaṇe nibbiseyya …


pli: cha kahāpaṇe nibbiseyya …


pli: satta kahāpaṇe nibbiseyya …


pli: aṭṭha kahāpaṇe nibbiseyya …


pli: nava kahāpaṇe nibbiseyya …


pli: dasa kahāpaṇe nibbiseyya …


pli: vīsa kahāpaṇe nibbiseyya …


pli: tiṁsa kahāpaṇe nibbiseyya …


pli: cattārīsaṁ kahāpaṇe nibbiseyya …


pli: paññāsaṁ kahāpaṇe nibbiseyya …


pli: kahāpaṇasataṁ nibbiseyya.


pli: Dakkho puriso uṭṭhānasampannoti alaṁvacanāyā”ti?


pli: “Evaṁ, bhante”.


pli: “Taṁ kiṁ maññatha, sakkā,


pli: api nu so puriso divase divase kahāpaṇasataṁ kahāpaṇasahassaṁ nibbisamāno laddhaṁ laddhaṁ nikkhipanto vassasatāyuko vassasatajīvī mahantaṁ bhogakkhandhaṁ adhigaccheyyā”ti?


pli: api nu so puriso bhogahetu bhoganidānaṁ bhogādhikaraṇaṁ ekaṁ vā rattiṁ ekaṁ vā divasaṁ upaḍḍhaṁ vā rattiṁ upaḍḍhaṁ vā divasaṁ ekantasukhappaṭisaṁvedī vihareyyā”ti?


pli: “No hetaṁ, bhante”.


pli: “Taṁ kissa hetu”?


pli: “Kāmā hi, bhante, aniccā tucchā musā mosadhammā”ti.


pli: “Idha pana vo, sakkā, mama sāvako dasa vassāni appamatto ātāpī pahitatto viharanto yathā mayānusiṭṭhaṁ tathā paṭipajjamāno satampi vassāni satampi vassasatāni satampi vassasahassāni ekantasukhappaṭisaṁvedī vihareyya.


pli: So ca khvassa sakadāgāmī vā anāgāmī vā apaṇṇakaṁ vā sotāpanno.


pli: Tiṭṭhantu, sakkā, dasa vassāni.


pli: Idha mama sāvako nava vassāni …


pli: aṭṭha vassāni …


pli: satta vassāni …


pli: cha vassāni …


pli: pañca vassāni …


pli: cattāri vassāni …


pli: tīṇi vassāni …


pli: dve vassāni …


pli: ekaṁ vassaṁ appamatto ātāpī pahitatto viharanto yathā mayānusiṭṭhaṁ tathā paṭipajjamāno satampi vassāni satampi vassasatāni satampi vassasahassāni ekantasukhappaṭisaṁvedī vihareyya, so ca khvassa sakadāgāmī vā anāgāmī vā apaṇṇakaṁ vā sotāpanno.


pli: Tiṭṭhatu, sakkā, ekaṁ vassaṁ.


pli: Idha mama sāvako dasa māse appamatto ātāpī pahitatto viharanto yathā mayānusiṭṭhaṁ tathā paṭipajjamāno satampi vassāni satampi vassasatāni satampi vassasahassāni ekantasukhappaṭisaṁvedī vihareyya, so ca khvassa sakadāgāmī vā anāgāmī vā apaṇṇakaṁ vā sotāpanno.


pli: Tiṭṭhantu, sakkā, dasa māsā.


pli: Idha mama sāvako nava māse …


pli: aṭṭha māse …


pli: satta māse …


pli: cha māse …


pli: pañca māse …


pli: cattāro māse …


pli: tayo māse …


pli: dve māse …


pli: ekaṁ māsaṁ …


pli: aḍḍhamāsaṁ appamatto ātāpī pahitatto viharanto yathā mayānusiṭṭhaṁ tathā paṭipajjamāno satampi vassāni satampi vassasatāni satampi vassasahassāni ekantasukhappaṭisaṁvedī vihareyya, so ca khvassa sakadāgāmī vā anāgāmī vā apaṇṇakaṁ vā sotāpanno.


pli: Tiṭṭhatu, sakkā, aḍḍhamāso.


pli: Idha mama sāvako dasa rattindive appamatto ātāpī pahitatto viharanto yathā mayānusiṭṭhaṁ tathā paṭipajjamāno satampi vassāni satampi vassasatāni satampi vassasahassāni ekantasukhappaṭisaṁvedī vihareyya, so ca khvassa sakadāgāmī vā anāgāmī vā apaṇṇakaṁ vā sotāpanno.


pli: Tiṭṭhantu, sakkā, dasa rattindivā.


pli: Idha mama sāvako nava rattindive …


pli: aṭṭha rattindive …


pli: satta rattindive …


pli: cha rattindive …


pli: pañca rattindive …


pli: cattāro rattindive …


pli: tayo rattindive …


pli: dve rattindive …


pli: ekaṁ rattindivaṁ appamatto ātāpī pahitatto viharanto yathā mayānusiṭṭhaṁ tathā paṭipajjamāno satampi vassāni satampi vassasatāni satampi vassasahassāni ekantasukhappaṭisaṁvedī vihareyya, so ca khvassa sakadāgāmī vā anāgāmī vā apaṇṇakaṁ vā sotāpanno.


pli: Tesaṁ vo, sakkā, alābhā tesaṁ dulladdhaṁ, ye tumhe evaṁ sokasabhaye jīvite maraṇasabhaye jīvite appekadā aṭṭhaṅgasamannāgataṁ uposathaṁ upavasatha, appekadā na upavasathā”ti.


pli: “Ete mayaṁ, bhante, ajjatagge aṭṭhaṅgasamannāgataṁ uposathaṁ upavasissāmā”ti.


pli: Chaṭṭhaṁ.


title_pli: Aṅguttara Nikāya 10.47 5. Akkosavagga

pli: Aṅguttara Nikāya 10.47


pli: 5. Akkosavagga


pli: Mahālisutta


pli: Ekaṁ samayaṁ bhagavā vesāliyaṁ viharati mahāvane kūṭāgārasālāyaṁ.


pli: Atha kho mahāli licchavi yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho mahāli licchavi bhagavantaṁ etadavoca:


pli: “ko nu kho, bhante, hetu, ko paccayo pāpassa kammassa kiriyāya pāpassa kammassa pavattiyā”ti?


pli: “Lobho kho, mahāli, hetu, lobho paccayo pāpassa kammassa kiriyāya pāpassa kammassa pavattiyā.


pli: Doso kho, mahāli, hetu, doso paccayo pāpassa kammassa kiriyāya pāpassa kammassa pavattiyā.


pli: Moho kho, mahāli, hetu, moho paccayo pāpassa kammassa kiriyāya pāpassa kammassa pavattiyā.


pli: Ayoniso manasikāro kho, mahāli, hetu, ayoniso manasikāro paccayo pāpassa kammassa kiriyāya pāpassa kammassa pavattiyā.


pli: Micchāpaṇihitaṁ kho, mahāli, cittaṁ hetu, micchāpaṇihitaṁ cittaṁ paccayo pāpassa kammassa kiriyāya pāpassa kammassa pavattiyāti.


pli: Ayaṁ kho, mahāli, hetu, ayaṁ paccayo pāpassa kammassa kiriyāya pāpassa kammassa pavattiyā”ti.


pli: “Ko pana, bhante, hetu ko paccayo kalyāṇassa kammassa kiriyāya kalyāṇassa kammassa pavattiyā”ti?


pli: “Alobho kho, mahāli, hetu, alobho paccayo kalyāṇassa kammassa kiriyāya kalyāṇassa kammassa pavattiyā.


pli: Adoso kho, mahāli, hetu, adoso paccayo kalyāṇassa kammassa kiriyāya kalyāṇassa kammassa pavattiyā.


pli: Amoho kho, mahāli, hetu, amoho paccayo kalyāṇassa kammassa kiriyāya kalyāṇassa kammassa pavattiyā.


pli: Yoniso manasikāro kho, mahāli, hetu, yoniso manasikāro paccayo kalyāṇassa kammassa kiriyāya kalyāṇassa kammassa pavattiyā.


pli: Sammāpaṇihitaṁ kho, mahāli, cittaṁ hetu, sammāpaṇihitaṁ cittaṁ paccayo kalyāṇassa kammassa kiriyāya kalyāṇassa kammassa pavattiyā.


pli: Ayaṁ kho, mahāli, hetu, ayaṁ paccayo kalyāṇassa kammassa kiriyāya kalyāṇassa kammassa pavattiyā.


pli: Ime ca, mahāli, dasa dhammā loke na saṁvijjeyyuṁ, nayidha paññāyetha adhammacariyāvisamacariyāti vā dhammacariyāsamacariyāti vā.


pli: Yasmā ca kho, mahāli, ime dasa dhammā loke saṁvijjanti, tasmā paññāyati adhammacariyāvisamacariyāti vā dhammacariyāsamacariyāti vā”ti.


pli: Sattamaṁ.


title_pli: Aṅguttara Nikāya 10.48 5. Akkosavagga

pli: Aṅguttara Nikāya 10.48


pli: 5. Akkosavagga


pli: Pabbajitaabhiṇhasutta


pli: “Dasayime, bhikkhave, dhammā pabbajitena abhiṇhaṁ paccavekkhitabbā.


pli: Katame dasa?


pli: ‘Vevaṇṇiyamhi ajjhupagato’ti pabbajitena abhiṇhaṁ paccavekkhitabbaṁ.


pli: ‘Parapaṭibaddhā me jīvikā’ti pabbajitena abhiṇhaṁ paccavekkhitabbaṁ.


pli: ‘Añño me ākappo karaṇīyo’ti pabbajitena abhiṇhaṁ paccavekkhitabbaṁ.


pli: ‘Kacci nu kho me attā sīlato na upavadatī’ti pabbajitena abhiṇhaṁ paccavekkhitabbaṁ.


pli: ‘Kacci nu kho maṁ anuvicca viññū sabrahmacārī sīlato na upavadantī’ti pabbajitena abhiṇhaṁ paccavekkhitabbaṁ.


pli: ‘Sabbehi me piyehi manāpehi nānābhāvo vinābhāvo’ti pabbajitena abhiṇhaṁ paccavekkhitabbaṁ.


pli: ‘Kammassakomhi kammadāyādo kammayoni kammabandhu kammapaṭisaraṇo,


pli: yaṁ kammaṁ karissāmi kalyāṇaṁ vā pāpakaṁ vā tassa dāyādo bhavissāmī’ti pabbajitena abhiṇhaṁ paccavekkhitabbaṁ.


pli: ‘Kathaṁbhūtassa me rattindivā vītivattantī’ti pabbajitena abhiṇhaṁ paccavekkhitabbaṁ.


pli: ‘Kacci nu kho ahaṁ suññāgāre abhiramāmī’ti pabbajitena abhiṇhaṁ paccavekkhitabbaṁ.


pli: ‘Atthi nu kho me uttari manussadhammo alamariyañāṇadassanaviseso adhigato, yenāhaṁ pacchime kāle sabrahmacārīhi puṭṭho na maṅku bhavissāmī’ti pabbajitena abhiṇhaṁ paccavekkhitabbaṁ.


pli: Ime kho, bhikkhave, dasa dhammā pabbajitena abhiṇhaṁ paccavekkhitabbā”ti.


pli: Aṭṭhamaṁ.


title_pli: Aṅguttara Nikāya 10.49 5. Akkosavagga

pli: Aṅguttara Nikāya 10.49


pli: 5. Akkosavagga


pli: Sarīraṭṭhadhammasutta


pli: “Dasayime, bhikkhave, dhammā sarīraṭṭhā.


pli: Katame dasa?


pli: Sītaṁ, uṇhaṁ, jighacchā, pipāsā, uccāro, passāvo, kāyasaṁvaro, vacīsaṁvaro, ājīvasaṁvaro, ponobhaviko bhavasaṅkhāro—


pli: ime kho, bhikkhave, dasa dhammā sarīraṭṭhā”ti.


pli: Navamaṁ.


title_pli: Aṅguttara Nikāya 10.5 1. Ānisaṁsavagga

pli: Aṅguttara Nikāya 10.5


pli: 1. Ānisaṁsavagga


pli: Tatiyaupanisasutta


pli: Tatra kho āyasmā ānando bhikkhū āmantesi …pe…


pli: “dussīlassa, āvuso, sīlavipannassa hatūpaniso hoti avippaṭisāro;


pli: avippaṭisāre asati avippaṭisāravipannassa hatūpanisaṁ hoti pāmojjaṁ;


pli: pāmojje asati pāmojjavipannassa hatūpanisā hoti pīti;


pli: pītiyā asati pītivipannassa hatūpanisā hoti passaddhi;


pli: passaddhiyā asati passaddhivipannassa hatūpanisaṁ hoti sukhaṁ;


pli: sukhe asati sukhavipannassa hatūpaniso hoti sammāsamādhi;


pli: sammāsamādhimhi asati sammāsamādhivipannassa hatūpanisaṁ hoti yathābhūtañāṇadassanaṁ;


pli: yathābhūtañāṇadassane asati yathābhūtañāṇadassanavipannassa hatūpaniso hoti nibbidāvirāgo;


pli: nibbidāvirāge asati nibbidāvirāgavipannassa hatūpanisaṁ hoti vimuttiñāṇadassanaṁ.


pli: Seyyathāpi, āvuso, rukkho sākhāpalāsavipanno. Tassa papaṭikāpi na pāripūriṁ gacchati, tacopi … pheggupi … sāropi na pāripūriṁ gacchati.


pli: Evamevaṁ kho, āvuso, dussīlassa sīlavipannassa hatūpaniso hoti avippaṭisāro;


pli: avippaṭisāre asati avippaṭisāravipannassa hatūpanisaṁ hoti …pe…


pli: vimuttiñāṇadassanaṁ.


pli: Sīlavato, āvuso, sīlasampannassa upanisasampanno hoti avippaṭisāro;


pli: avippaṭisāre sati avippaṭisārasampannassa upanisasampannaṁ hoti pāmojjaṁ;


pli: pāmojje sati pāmojjasampannassa upanisasampannā hoti pīti;


pli: pītiyā sati pītisampannassa upanisasampannā hoti passaddhi;


pli: passaddhiyā sati passaddhisampannassa upanisasampannaṁ hoti sukhaṁ;


pli: sukhe sati sukhasampannassa upanisasampanno hoti sammāsamādhi;


pli: sammāsamādhimhi sati sammāsamādhisampannassa upanisasampannaṁ hoti yathābhūtañāṇadassanaṁ;


pli: yathābhūtañāṇadassane sati yathābhūtañāṇadassanasampannassa upanisasampanno hoti nibbidāvirāgo;


pli: nibbidāvirāge sati nibbidāvirāgasampannassa upanisasampannaṁ hoti vimuttiñāṇadassanaṁ.


pli: Seyyathāpi, āvuso, rukkho sākhāpalāsasampanno. Tassa papaṭikāpi pāripūriṁ gacchati, tacopi … pheggupi … sāropi pāripūriṁ gacchati.


pli: Evamevaṁ kho, āvuso, sīlavato sīlasampannassa upanisasampanno hoti avippaṭisāro;


pli: avippaṭisāre sati avippaṭisārasampannassa upanisasampannaṁ hoti …pe…


pli: vimuttiñāṇadassanan”ti.


pli: Pañcamaṁ.


title_pli: Aṅguttara Nikāya 10.50 5. Akkosavagga

pli: Aṅguttara Nikāya 10.50


pli: 5. Akkosavagga


pli: Bhaṇḍanasutta


pli: Ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena sambahulā bhikkhū pacchābhattaṁ piṇḍapātapaṭikkantā upaṭṭhānasālāyaṁ sannisinnā sannipatitā bhaṇḍanajātā kalahajātā vivādāpannā aññamaññaṁ mukhasattīhi vitudantā viharanti.


pli: Atha kho bhagavā sāyanhasamayaṁ paṭisallānā vuṭṭhito yena upaṭṭhānasālā tenupasaṅkami; upasaṅkamitvā paññatte āsane nisīdi.


pli: Nisajja kho bhagavā bhikkhū āmantesi:


pli: “kāya nuttha, bhikkhave, etarahi kathāya sannisinnā sannipatitā, kā ca pana vo antarākathā vippakatā”ti?


pli: “Idha mayaṁ, bhante, pacchābhattaṁ piṇḍapātapaṭikkantā upaṭṭhānasālāyaṁ sannisinnā sannipatitā bhaṇḍanajātā kalahajātā vivādāpannā aññamaññaṁ mukhasattīhi vitudantā viharāmā”ti.


pli: “Na kho panetaṁ, bhikkhave, tumhākaṁ patirūpaṁ kulaputtānaṁ saddhāya agārasmā anagāriyaṁ pabbajitānaṁ, yaṁ tumhe bhaṇḍanajātā kalahajātā vivādāpannā aññamaññaṁ mukhasattīhi vitudantā vihareyyātha.


pli: Dasayime, bhikkhave, dhammā sāraṇīyā piyakaraṇā garukaraṇā saṅgahāya avivādāya sāmaggiyā ekībhāvāya saṁvattanti.


pli: Katame dasa?


pli: Idha, bhikkhave, bhikkhu sīlavā hoti, pātimokkhasaṁvarasaṁvuto viharati ācāragocarasampanno aṇumattesu vajjesu bhayadassāvī, samādāya sikkhati sikkhāpadesu.


pli: Yampi, bhikkhave, bhikkhu sīlavā hoti …pe… samādāya sikkhati sikkhāpadesu,


pli: ayampi dhammo sāraṇīyo piyakaraṇo garukaraṇo saṅgahāya avivādāya sāmaggiyā ekībhāvāya saṁvattati.


pli: Puna caparaṁ, bhikkhave, bhikkhu bahussuto hoti sutadharo sutasannicayo, ye te dhammā ādikalyāṇā majjhekalyāṇā pariyosānakalyāṇā sātthaṁ sabyañjanaṁ kevalaparipuṇṇaṁ parisuddhaṁ brahmacariyaṁ abhivadanti, tathārūpāssa dhammā bahussutā honti dhātā vacasā paricitā manasānupekkhitā diṭṭhiyā suppaṭividdhā.


pli: Yampi, bhikkhave, bhikkhu bahussuto hoti …pe… diṭṭhiyā suppaṭividdhā,


pli: Puna caparaṁ, bhikkhave, bhikkhu kalyāṇamitto hoti kalyāṇasahāyo kalyāṇasampavaṅko.


pli: Yampi, bhikkhave, bhikkhu kalyāṇamitto hoti kalyāṇasahāyo kalyāṇasampavaṅko,


pli: Puna caparaṁ, bhikkhave, bhikkhu suvaco hoti sovacassakaraṇehi dhammehi samannāgato khamo padakkhiṇaggāhī anusāsaniṁ.


pli: Yampi, bhikkhave, bhikkhu suvaco hoti sovacassakaraṇehi dhammehi samannāgato khamo padakkhiṇaggāhī anusāsaniṁ,


pli: Puna caparaṁ, bhikkhave, bhikkhu yāni tāni sabrahmacārīnaṁ uccāvacāni kiṅkaraṇīyāni—tattha dakkho hoti analaso, tatrūpāyāya vīmaṁsāya samannāgato alaṁ kātuṁ alaṁ saṁvidhātuṁ.


pli: Yampi, bhikkhave, bhikkhu yāni tāni sabrahmacārīnaṁ uccāvacāni kiṅkaraṇīyāni—tattha dakkho hoti analaso tatrūpāyāya vīmaṁsāya samannāgato alaṁ kātuṁ alaṁ saṁvidhātuṁ,


pli: Puna caparaṁ, bhikkhave, bhikkhu dhammakāmo hoti piyasamudāhāro, abhidhamme abhivinaye uḷārapāmojjo.


pli: Yampi, bhikkhave, bhikkhu dhammakāmo hoti piyasamudāhāro, abhidhamme abhivinaye uḷārapāmojjo,


pli: Puna caparaṁ, bhikkhave, bhikkhu āraddhavīriyo viharati akusalānaṁ dhammānaṁ pahānāya kusalānaṁ dhammānaṁ upasampadāya, thāmavā daḷhaparakkamo anikkhittadhuro kusalesu dhammesu.


pli: Yampi, bhikkhave, bhikkhu āraddhavīriyo viharati akusalānaṁ dhammānaṁ pahānāya kusalānaṁ dhammānaṁ upasampadāya, thāmavā daḷhaparakkamo anikkhittadhuro kusalesu dhammesu,


pli: Puna caparaṁ, bhikkhave, bhikkhu santuṭṭho hoti itarītaracīvarapiṇḍapātasenāsanagilānapaccayabhesajjaparikkhārena.


pli: Yampi, bhikkhave, bhikkhu santuṭṭho hoti itarītaracīvarapiṇḍapātasenāsanagilānapaccayabhesajjaparikkhārena,


pli: ayampi dhammo sāraṇīyo …pe… saṁvattati.


pli: Puna caparaṁ, bhikkhave, bhikkhu satimā hoti, paramena satinepakkena samannāgato, cirakatampi cirabhāsitampi saritā anussaritā.


pli: Yampi, bhikkhave, bhikkhu satimā hoti, paramena satinepakkena samannāgato, cirakatampi cirabhāsitampi saritā anussaritā,


pli: Puna caparaṁ, bhikkhave, bhikkhu paññavā hoti, udayatthagāminiyā paññāya samannāgato ariyāya nibbedhikāya sammā dukkhakkhayagāminiyā.


pli: Yampi, bhikkhave, bhikkhu paññavā hoti, udayatthagāminiyā paññāya samannāgato ariyāya nibbedhikāya sammā dukkhakkhayagāminiyā,


pli: Ime kho, bhikkhave, dasa dhammā sāraṇīyā piyakaraṇā garukaraṇā saṅgahāya avivādāya sāmaggiyā ekībhāvāya saṁvattantī”ti.


pli: Dasamaṁ.


pli: Akkosavaggo pañcamo.


pli: Tassuddānaṁ


pli: Vivādā dve ca mūlāni,


pli: kusinārapavesane;


pli: Sakko mahāli abhiṇhaṁ,


pli: sarīraṭṭhā ca bhaṇḍanāti.


pli: Paṭhamo paṇṇāsako samatto.


title_pli: Aṅguttara Nikāya 10.51 6. Sacittavagga

pli: Aṅguttara Nikāya 10.51


pli: 6. Sacittavagga


pli: Sacittasutta


pli: Ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Tatra kho bhagavā bhikkhū āmantesi:


pli: “bhikkhavo”ti.


pli: “Bhadante”ti te bhikkhū bhagavato paccassosuṁ.


pli: Bhagavā etadavoca:


pli: “No ce, bhikkhave, bhikkhu paracittapariyāyakusalo hoti, atha ‘sacittapariyāyakusalo bhavissāmī’ti—


pli: evañhi vo, bhikkhave, sikkhitabbaṁ.


pli: Kathañca, bhikkhave, bhikkhu sacittapariyāyakusalo hoti?


pli: Seyyathāpi, bhikkhave, itthī vā puriso vā daharo yuvā maṇḍanakajātiko ādāse vā parisuddhe pariyodāte acche vā udakapatte sakaṁ mukhanimittaṁ paccavekkhamāno sace tattha passati rajaṁ vā aṅgaṇaṁ vā, tasseva rajassa vā aṅgaṇassa vā pahānāya vāyamati.


pli: No ce tattha passati rajaṁ vā aṅgaṇaṁ vā, tenevattamano hoti paripuṇṇasaṅkappo:


pli: ‘lābhā vata me, parisuddhaṁ vata me’ti.


pli: Evamevaṁ kho, bhikkhave, bhikkhuno paccavekkhaṇā bahukārā hoti kusalesu dhammesu:


pli: ‘abhijjhālu nu kho bahulaṁ viharāmi, anabhijjhālu nu kho bahulaṁ viharāmi, byāpannacitto nu kho bahulaṁ viharāmi, abyāpannacitto nu kho bahulaṁ viharāmi, thinamiddhapariyuṭṭhito nu kho bahulaṁ viharāmi, vigatathinamiddho nu kho bahulaṁ viharāmi, uddhato nu kho bahulaṁ viharāmi, anuddhato nu kho bahulaṁ viharāmi, vicikiccho nu kho bahulaṁ viharāmi, tiṇṇavicikiccho nu kho bahulaṁ viharāmi, kodhano nu kho bahulaṁ viharāmi, akkodhano nu kho bahulaṁ viharāmi, saṅkiliṭṭhacitto nu kho bahulaṁ viharāmi, asaṅkiliṭṭhacitto nu kho bahulaṁ viharāmi, sāraddhakāyo nu kho bahulaṁ viharāmi, asāraddhakāyo nu kho bahulaṁ viharāmi, kusīto nu kho bahulaṁ viharāmi, āraddhavīriyo nu kho bahulaṁ viharāmi, asamāhito nu kho bahulaṁ viharāmi, samāhito nu kho bahulaṁ viharāmī’ti.


pli: Sace, bhikkhave, bhikkhu paccavekkhamāno evaṁ jānāti:


pli: ‘abhijjhālu bahulaṁ viharāmi, byāpannacitto bahulaṁ viharāmi, thinamiddhapariyuṭṭhito bahulaṁ viharāmi, uddhato bahulaṁ viharāmi, vicikiccho bahulaṁ viharāmi, kodhano bahulaṁ viharāmi, saṅkiliṭṭhacitto bahulaṁ viharāmi, sāraddhakāyo bahulaṁ viharāmi, kusīto bahulaṁ viharāmi, asamāhito bahulaṁ viharāmī’ti, tena, bhikkhave, bhikkhunā tesaṁyeva pāpakānaṁ akusalānaṁ dhammānaṁ pahānāya adhimatto chando ca vāyāmo ca ussāho ca ussoḷhī ca appaṭivānī ca sati ca sampajaññañca karaṇīyaṁ.


pli: Seyyathāpi, bhikkhave, ādittacelo vā ādittasīso vā. Tasseva celassa vā sīsassa vā nibbāpanāya adhimattaṁ chandañca vāyāmañca ussāhañca ussoḷhiñca appaṭivāniñca satiñca sampajaññañca kareyya.


pli: Evamevaṁ kho tena, bhikkhave, bhikkhunā tesaṁyeva pāpakānaṁ akusalānaṁ dhammānaṁ pahānāya adhimatto chando ca vāyāmo ca ussāho ca ussoḷhī ca appaṭivānī ca sati ca sampajaññañca karaṇīyaṁ.


pli: Sace pana, bhikkhave, bhikkhu paccavekkhamāno evaṁ jānāti:


pli: ‘anabhijjhālu bahulaṁ viharāmi, abyāpannacitto bahulaṁ viharāmi, vigatathinamiddho bahulaṁ viharāmi, anuddhato bahulaṁ viharāmi, tiṇṇavicikiccho bahulaṁ viharāmi, akkodhano bahulaṁ viharāmi, asaṅkiliṭṭhacitto bahulaṁ viharāmi, asāraddhakāyo bahulaṁ viharāmi, āraddhavīriyo bahulaṁ viharāmi, samāhito bahulaṁ viharāmī’ti, tena, bhikkhave, bhikkhunā tesuyeva kusalesu dhammesu patiṭṭhāya uttari āsavānaṁ khayāya yogo karaṇīyo”ti.


pli: Paṭhamaṁ.


title_pli: Aṅguttara Nikāya 10.52 6. Sacittavagga

pli: Aṅguttara Nikāya 10.52


pli: 6. Sacittavagga


pli: Sāriputtasutta


pli: Tatra kho āyasmā sāriputto bhikkhū āmantesi:


pli: “āvuso bhikkhave”ti.


pli: “Āvuso”ti kho te bhikkhū āyasmato sāriputtassa paccassosuṁ.


pli: Āyasmā sāriputto etadavoca:


pli: “No ce, āvuso, bhikkhu paracittapariyāyakusalo hoti, atha ‘sacittapariyāyakusalo bhavissāmī’ti—


pli: evañhi vo, āvuso, sikkhitabbaṁ.


pli: Kathañcāvuso, bhikkhu sacittapariyāyakusalo hoti?


pli: Seyyathāpi, āvuso, itthī vā puriso vā daharo yuvā maṇḍanakajātiko ādāse vā parisuddhe pariyodāte acche vā udapatte sakaṁ mukhanimittaṁ paccavekkhamāno sace tattha passati rajaṁ vā aṅgaṇaṁ vā, tasseva rajassa vā aṅgaṇassa vā pahānāya vāyamati.


pli: No ce tattha passati rajaṁ vā aṅgaṇaṁ vā, tenevattamano hoti paripuṇṇasaṅkappo:


pli: ‘lābhā vata me, parisuddhaṁ vata me’ti.


pli: Evamevaṁ kho, āvuso, bhikkhuno paccavekkhaṇā bahukārā hoti kusalesu dhammesu:


pli: ‘abhijjhālu nu kho bahulaṁ viharāmi, anabhijjhālu nu kho bahulaṁ viharāmi, byāpannacitto nu kho bahulaṁ viharāmi, abyāpannacitto nu kho bahulaṁ viharāmi, thinamiddhapariyuṭṭhito nu kho bahulaṁ viharāmi, vigatathinamiddho nu kho bahulaṁ viharāmi, uddhato nu kho bahulaṁ viharāmi, anuddhato nu kho bahulaṁ viharāmi, vicikiccho nu kho bahulaṁ viharāmi, tiṇṇavicikiccho nu kho bahulaṁ viharāmi, kodhano nu kho bahulaṁ viharāmi, akkodhano nu kho bahulaṁ viharāmi, saṅkiliṭṭhacitto nu kho bahulaṁ viharāmi, asaṅkiliṭṭhacitto nu kho bahulaṁ viharāmi, sāraddhakāyo nu kho bahulaṁ viharāmi, asāraddhakāyo nu kho bahulaṁ viharāmi, kusīto nu kho bahulaṁ viharāmi, āraddhavīriyo nu kho bahulaṁ viharāmi, samāhito nu kho bahulaṁ viharāmi, asamāhito nu kho bahulaṁ viharāmī’ti.


pli: Sace, āvuso, bhikkhu paccavekkhamāno evaṁ jānāti:


pli: ‘abhijjhālu bahulaṁ viharāmi …pe… asamāhito bahulaṁ viharāmī’ti, tenāvuso, bhikkhunā tesaṁyeva pāpakānaṁ akusalānaṁ dhammānaṁ pahānāya adhimatto chando ca vāyāmo ca ussāho ca ussoḷhī ca appaṭivānī ca sati ca sampajaññañca karaṇīyaṁ.


pli: Seyyathāpi, āvuso, ādittacelo vā ādittasīso vā. Tasseva celassa vā sīsassa vā nibbāpanāya adhimattaṁ chandañca vāyāmañca ussāhañca ussoḷhiñca appaṭivāniñca satiñca sampajaññañca kareyya.


pli: Evamevaṁ kho, āvuso, tena bhikkhunā tesaṁyeva pāpakānaṁ akusalānaṁ dhammānaṁ pahānāya adhimatto chando ca vāyāmo ca ussāho ca ussoḷhī ca appaṭivānī ca sati ca sampajaññañca karaṇīyaṁ.


pli: Sace panāvuso, bhikkhu paccavekkhamāno evaṁ jānāti:


pli: ‘anabhijjhālu bahulaṁ viharāmi …pe… samāhito bahulaṁ viharāmī’ti, tenāvuso, bhikkhunā tesuyeva kusalesu dhammesu patiṭṭhāya uttari āsavānaṁ khayāya yogo karaṇīyo”ti.


pli: Dutiyaṁ.


title_pli: Aṅguttara Nikāya 10.53 6. Sacittavagga

pli: Aṅguttara Nikāya 10.53


pli: 6. Sacittavagga


pli: Ṭhitisutta


pli: “Ṭhitimpāhaṁ, bhikkhave, na vaṇṇayāmi kusalesu dhammesu, pageva parihāniṁ.


pli: Vuḍḍhiñca kho ahaṁ, bhikkhave, vaṇṇayāmi kusalesu dhammesu, no ṭhitiṁ no hāniṁ.


pli: Kathañca, bhikkhave, hāni hoti kusalesu dhammesu, no ṭhiti no vuḍḍhi?


pli: Idha, bhikkhave, bhikkhu yattako hoti saddhāya sīlena sutena cāgena paññāya paṭibhānena, tassa te dhammā neva tiṭṭhanti no vaḍḍhanti.


pli: Hānimetaṁ, bhikkhave, vadāmi kusalesu dhammesu, no ṭhitiṁ no vuḍḍhiṁ.


pli: Evaṁ kho, bhikkhave, hāni hoti kusalesu dhammesu, no ṭhiti no vuḍḍhi.


pli: Kathañca, bhikkhave ṭhiti hoti kusalesu dhammesu, no hāni no vuḍḍhi?


pli: Idha, bhikkhave, bhikkhu yattako hoti saddhāya sīlena sutena cāgena paññāya paṭibhānena, tassa te dhammā neva hāyanti no vaḍḍhanti.


pli: Ṭhitimetaṁ, bhikkhave, vadāmi kusalesu dhammesu, no hāniṁ no vuḍḍhiṁ.


pli: Evaṁ kho, bhikkhave, ṭhiti hoti kusalesu dhammesu, no vuḍḍhi no hāni.


pli: Kathañca, bhikkhave, vuḍḍhi hoti kusalesu dhammesu, no ṭhiti no hāni?


pli: Idha, bhikkhave, bhikkhu yattako hoti saddhāya sīlena sutena cāgena paññāya paṭibhānena, tassa te dhammā neva tiṭṭhanti no hāyanti.


pli: Vuḍḍhimetaṁ, bhikkhave, vadāmi kusalesu dhammesu, no ṭhitiṁ no hāniṁ.


pli: Evaṁ kho, bhikkhave, vuḍḍhi hoti kusalesu dhammesu, no ṭhiti no hāni.


pli: No ce, bhikkhave, bhikkhu paracittapariyāyakusalo hoti, atha ‘sacittapariyāyakusalo bhavissāmī’ti—


pli: evañhi vo, bhikkhave, sikkhitabbaṁ.


pli: Kathañca, bhikkhave, bhikkhu sacittapariyāyakusalo hoti?


pli: Seyyathāpi, bhikkhave, itthī vā puriso vā daharo yuvā maṇḍanakajātiko ādāse vā parisuddhe pariyodāte acche vā udapatte sakaṁ mukhanimittaṁ paccavekkhamāno sace tattha passati rajaṁ vā aṅgaṇaṁ vā, tasseva rajassa vā aṅgaṇassa vā pahānāya vāyamati.


pli: No ce tattha passati rajaṁ vā aṅgaṇaṁ vā, tenevattamano hoti paripuṇṇasaṅkappo:


pli: ‘lābhā vata me, parisuddhaṁ vata me’ti.


pli: Evamevaṁ kho, bhikkhave, bhikkhuno paccavekkhaṇā bahukārā hoti kusalesu dhammesu:


pli: ‘abhijjhālu nu kho bahulaṁ viharāmi, anabhijjhālu nu kho bahulaṁ viharāmi, byāpannacitto nu kho bahulaṁ viharāmi, abyāpannacitto nu kho bahulaṁ viharāmi, thinamiddhapariyuṭṭhito nu kho bahulaṁ viharāmi, vigatathinamiddho nu kho bahulaṁ viharāmi, uddhato nu kho bahulaṁ viharāmi, anuddhato nu kho bahulaṁ viharāmi, vicikiccho nu kho bahulaṁ viharāmi, tiṇṇavicikiccho nu kho bahulaṁ viharāmi, kodhano nu kho bahulaṁ viharāmi, akkodhano nu kho bahulaṁ viharāmi, saṅkiliṭṭhacitto nu kho bahulaṁ viharāmi, asaṅkiliṭṭhacitto nu kho bahulaṁ viharāmi, sāraddhakāyo nu kho bahulaṁ viharāmi, asāraddhakāyo nu kho bahulaṁ viharāmi, kusīto nu kho bahulaṁ viharāmi, āraddhavīriyo nu kho bahulaṁ viharāmi, samāhito nu kho bahulaṁ viharāmi, asamāhito nu kho bahulaṁ viharāmī’ti.


pli: Sace, bhikkhave, bhikkhu paccavekkhamāno evaṁ jānāti:


pli: ‘abhijjhālu bahulaṁ viharāmi, byāpannacitto bahulaṁ viharāmi, thinamiddhapariyuṭṭhito bahulaṁ viharāmi, uddhato bahulaṁ viharāmi, vicikiccho bahulaṁ viharāmi, kodhano bahulaṁ viharāmi, saṅkiliṭṭhacitto bahulaṁ viharāmi, sāraddhakāyo bahulaṁ viharāmi, kusīto bahulaṁ viharāmi, asamāhito bahulaṁ viharāmī’ti, tena, bhikkhave, bhikkhunā tesaṁyeva pāpakānaṁ akusalānaṁ dhammānaṁ pahānāya adhimatto chando ca vāyāmo ca ussāho ca ussoḷhī ca appaṭivānī ca sati ca sampajaññañca karaṇīyaṁ.


pli: Seyyathāpi, bhikkhave, ādittacelo vā ādittasīso vā.


pli: Tasseva celassa vā sīsassa vā nibbāpanāya adhimattaṁ chandañca vāyāmañca ussāhañca ussoḷhiñca appaṭivāniñca satiñca sampajaññañca kareyya;


pli: evamevaṁ kho, bhikkhave, tena bhikkhunā tesaṁyeva pāpakānaṁ akusalānaṁ dhammānaṁ pahānāya adhimatto chando ca vāyāmo ca ussāho ca ussoḷhī ca appaṭivānī ca sati ca sampajaññañca karaṇīyaṁ.


pli: Sace pana, bhikkhave, bhikkhu paccavekkhamāno evaṁ jānāti:


pli: ‘anabhijjhālu bahulaṁ viharāmi, abyāpannacitto bahulaṁ viharāmi, vigatathinamiddho bahulaṁ viharāmi, anuddhato bahulaṁ viharāmi, tiṇṇavicikiccho bahulaṁ viharāmi, akkodhano bahulaṁ viharāmi, asaṅkiliṭṭhacitto bahulaṁ viharāmi, asāraddhakāyo bahulaṁ viharāmi, āraddhavīriyo bahulaṁ viharāmi, samāhito bahulaṁ viharāmī’ti, tena, bhikkhave, bhikkhunā tesuyeva kusalesu dhammesu patiṭṭhāya uttari āsavānaṁ khayāya yogo karaṇīyo”ti.


pli: Tatiyaṁ.


title_pli: Aṅguttara Nikāya 10.54 6. Sacittavagga

pli: Aṅguttara Nikāya 10.54


pli: 6. Sacittavagga


pli: Samathasutta


pli: “No ce, bhikkhave, bhikkhu paracittapariyāyakusalo hoti, atha ‘sacittapariyāyakusalo bhavissāmī’ti—


pli: evañhi vo, bhikkhave, sikkhitabbaṁ.


pli: Kathañca, bhikkhave, bhikkhu sacittapariyāyakusalo hoti?


pli: Seyyathāpi, bhikkhave, itthī vā puriso vā daharo yuvā maṇḍanakajātiko ādāse vā parisuddhe pariyodāte acche vā udapatte sakaṁ mukhanimittaṁ paccavekkhamāno sace tattha passati rajaṁ vā aṅgaṇaṁ vā, tasseva rajassa vā aṅgaṇassa vā pahānāya vāyamati.


pli: No ce tattha passati rajaṁ vā aṅgaṇaṁ vā, tenevattamano hoti paripuṇṇasaṅkappo:


pli: ‘lābhā vata me, parisuddhaṁ vata me’ti.


pli: Evamevaṁ kho, bhikkhave, bhikkhuno paccavekkhaṇā bahukārā hoti kusalesu dhammesu:


pli: ‘lābhī nu khomhi ajjhattaṁ cetosamathassa, na nu khomhi lābhī ajjhattaṁ cetosamathassa, lābhī nu khomhi adhipaññādhammavipassanāya, na nu khomhi lābhī adhipaññādhammavipassanāyā’ti.


pli: Sace, bhikkhave, bhikkhu paccavekkhamāno evaṁ jānāti:


pli: ‘lābhīmhi ajjhattaṁ cetosamathassa, na lābhī adhipaññādhammavipassanāyā’ti, tena, bhikkhave, bhikkhunā ajjhattaṁ cetosamathe patiṭṭhāya adhipaññādhammavipassanāya yogo karaṇīyo.


pli: So aparena samayena lābhī ceva hoti ajjhattaṁ cetosamathassa lābhī ca adhipaññādhammavipassanāya.


pli: Sace pana, bhikkhave, bhikkhu paccavekkhamāno evaṁ jānāti:


pli: ‘lābhīmhi adhipaññādhammavipassanāya, na lābhī ajjhattaṁ cetosamathassā’ti, tena, bhikkhave, bhikkhunā adhipaññādhammavipassanāya patiṭṭhāya ajjhattaṁ cetosamathe yogo karaṇīyo.


pli: So aparena samayena lābhī ceva hoti adhipaññādhammavipassanāya lābhī ca ajjhattaṁ cetosamathassa.


pli: ‘na lābhī ajjhattaṁ cetosamathassa, na lābhī adhipaññādhammavipassanāyā’ti, tena, bhikkhave, bhikkhunā tesaṁyeva kusalānaṁ dhammānaṁ paṭilābhāya adhimatto chando ca vāyāmo ca ussāho ca ussoḷhī ca appaṭivānī ca sati ca sampajaññañca karaṇīyaṁ.


pli: Seyyathāpi, bhikkhave, ādittacelo vā ādittasīso vā.


pli: Tasseva celassa vā sīsassa vā nibbāpanāya adhimattaṁ chandañca vāyāmañca ussāhañca ussoḷhiñca appaṭivāniñca satiñca sampajaññañca kareyya.


pli: Evamevaṁ kho, bhikkhave, tena bhikkhunā tesaṁyeva kusalānaṁ dhammānaṁ paṭilābhāya adhimatto chando ca vāyāmo ca ussāho ca ussoḷhī ca appaṭivānī ca sati ca sampajaññañca karaṇīyaṁ.


pli: ‘lābhīmhi ajjhattaṁ cetosamathassa, lābhī adhipaññādhammavipassanāyā’ti, tena, bhikkhave, bhikkhunā tesuyeva kusalesu dhammesu patiṭṭhāya uttari āsavānaṁ khayāya yogo karaṇīyo.


pli: Cīvarampāhaṁ, bhikkhave, duvidhena vadāmi—


pli: sevitabbampi asevitabbampi.


pli: Piṇḍapātampāhaṁ, bhikkhave, duvidhena vadāmi—


pli: Senāsanampāhaṁ, bhikkhave, duvidhena vadāmi—


pli: Gāmanigamampāhaṁ, bhikkhave, duvidhena vadāmi—


pli: Janapadapadesampāhaṁ, bhikkhave, duvidhena vadāmi—


pli: Puggalampāhaṁ, bhikkhave, duvidhena vadāmi—


pli: ‘Cīvarampāhaṁ, bhikkhave, duvidhena vadāmi—


pli: sevitabbampi asevitabbampī’ti,


pli: iti kho panetaṁ vuttaṁ. Kiñcetaṁ paṭicca vuttaṁ?